SANJA VULIĆ BRANI SVOGA ŠEFA: "Ne pokušavajte eliminisati Milorada Dodika..."\nSANJA VULIĆ BRANI SVOGA ŠEFA: “Ne pokušavajte eliminisati Milorada Dodika…”\nKroz objektiv October 9, 2021 Vijesti 0 Comments\n– Nekad se pitam o čemu bi ti ljudi pričali da ne pričaju o Miloradu Dodiku i Republici Srpskoj, rekla je Vulić.\nZastupnica SNSD-a u Predstavničkom domu Parlamentarne skupštine BiH Sanja Vulić izjavila je Srni da bilo kakvo ućutkivanje i iskrivljivanja volje srpskog naroda, koje bošnjački politički korpus neprestano pokušava, neće donijeti ništa dobro BiH – ni mir ni spokoj, a pogotovo neće dovesti do stvaranja unitarne, islamske BiH.\nKomentarišući najnoviji potez Aljoša Čampare koji je zatražio od Ustavnog suda BiH da pokrene proceduru utvrđivanja privremene nesposobnosti Milorada Dodika za vršenje funkcije srpskog člana Predsjedništva BiH, Vulićeva je istakla da srpski narod u Republici Srpskoj cijeni mišljenje Čampare koliko i vrijeme na Antartiku.\n– U nedostatku bilo kakve odgovornosti i stvarnog posla, iako obavlja njih nekoliko, Aljoša Čampara smišlja ono što je u Sarajevu “zvučno”, jer nema više ni stranku, a ni naznaku neke kandidature za naredne izbore. Nekad se pitam o čemu bi ti ljudi pričali da ne pričaju o Miloradu Dodiku i Republici Srpskoj, rekla je Vulić.\nOna je naglasila da stanovnici iz Republike Srpske procjenjuju i biraju ko je sposoban, a ko nesposoban da ih predstavlja, a srećom Sarajevo se tu ništa ne pita niti će se bilo kad pitati.\n– Činjenica jeste da se političko Sarajevo hvali kako je ovladalo svim bitnim institucijama, te da im je to ključni korak ka unitarizaciji BiH. Počeli su od Centralne izborne komisije, čiji su članovi u potpunosti na fonu bošnjačke politike, zatim VSTV-a, Sud i Tužilašto, a Ustavni sud BiH zloupotrebljavaju od njegovog osnivanja, podsjetila je Vulićeva.\nBez obzira na ovladavanje ovim institucijama u BiH od bošnjačkog političkog Sarajeva i SDA, Vulić je navela da se udovoljavanjem njihovim zahtjevima samo uništava ustavni poredak BiH.\n– Bilo kakvo pravno nasilje nad voljom građana iz Republike Srpske, a to svakako jeste ukoliko na bilo koji način pokušaju eliminisati člana Predsjedništva BiH Milorada Dodika, donijelo bi nesagledive posljedice. Podsjećam gospodu iz Sarajeva da Republika Srpska ima svoje institucije i predstavnike u zajedničkim institucijama i sve to zagarantovano Dejtonskim sporazumom, istakla je Vulićeva.\nOna je poručila da srpski Predsjedništva, niti bilo ko od predstavnika Srba ne blokira državne institucije BiH i tek kada tri konstitutivna naroda u BiH budu ravnopravna onda se može razgovarati.\n– A ako nastave ovako da rade predstavnici bošnjačkog naroda kao što rade sada, taj razgovor je sve dalji, a mirno razdruživanje sve bliže, poručila je Vulić.\nPrevious Previous post: ONA I CVIJANOVIĆKA, U PET DEKA: Hajde što Mato Đaković to ne zna, od njega se i ne očekuje da bilo šta zna, ali zašto Trivićka obmanjuje javnost (VIDEO)…\nNext Next post: Šarović za N1: Dodikov potez je “Gadafijevski pokušaj”


Novi ambasador Italije u BiH je iskusni diplomata Marco Di Ruzza — Radio Velkaton : Radio Velkaton\nNovi ambasador Italije u BiH je iskusni diplomata Marco Di Ruzza\nOvo je potvrđeno na službenom Twitter nalogu Ambasade Italije u BiH, gdje stoji da Di Ruzza “ponosno i entuzijastično preuzima dužnost šefa misije u Sarajevu”.\n“Bit će moja opredijeljenost da zauzmem svaki prostor za jačanje bilateralnih odnosa, također podržavajući evropski put bosanskohercegovačkih prijatelja: Bliže Italiji, bliže Evropi”, rekao je Di Ruzza.\nDi Ruzza je rođen 1968. godine, a diplomirao je političke nauke na Univerzitetu u Rimu. Diplomatsku karijeru (komercijalna specijalizacija) započeo je 1997. godine. Prva radna mjesta u Farnesini bila su mu u Generalnom direktoratu za ekonomska pitanja, a zatim u Generalnom direktoratu za evropske poslove.\nBio je prvi komercijalni sekretar u Beču, gdje je 2007. godine potvrđen za komercijalnog savjetnika. Bio je prvi savjetnik i šef misije u Beču, a dužnost ambasadora Italije u BiH preuzima od Nicole Minasija.


Udi Adiri, generalni direktor ministarstva energetike Izraela, bio je veoma jasan povodom upita domaćih proizvođača prirodnog gasa da priskoče u pomoć EU, u nezapamćenoj energetskoj krizi na severnim obalama Sredozemlja. „Izrael ne može da pritekne u pomoć u snabdevanju Evrope prirodnim gasom budući da je povećanje izvoza (energenta) neizvesno”, izjavio je Udi Adiri za „Blumberg”. Adirijevo istupanje usledilo je, inače, nakon preporuke nadležnog komiteta izraelske vlade da se ne povećava izvoz prirodnog gasa, uz ocenu da treba obezbediti domaće snabdevanje tim energentom, kao i električnom energijom. Izrael inače 70 odsto domaćih potreba za električnom energijom obezbeđuje iz prerade prirodnog gasa: basnoslovna sredozemna nalazišta „Levijatan”, „Tamar”, „Kariš” i „Tanin” iz vizure\n14.10.2021 u 08:07\nBRISEL- Izvestilac Evropskog parlamenta za Kosovo Viola fon Kramon pozvala je šefa evropske diplomatije Žozepa Borelja da kritikuje države u kojima se, kako je rekla, ne sprovodi vladavina prava a, povodom jučerašnjih događaja na severu KiM, ocenila da bi EU trebalo da podrži „one koji se bore protiv organizovanog kriminala i korupcije”. Fon Kramon se oglasila na Tviteru nakon što je Borelj apelovao na hitan prekid nasilja na severu KiM i ocenio da su jednostrani i nekoordinisani potezi koji ugrožavaju stabilnost – neprihvatljivi, prenosi Tanjug. „Molim vas kritikujte države u kojima se ne primenjuje vladavina prava. EU bi trebalo da podrži zemlje koje se bore protiv organizovanog kriminala i korupcije. Državne institucije koje rade svoj posao zaslužuju naše puno poštovanje.\n13.10.2021 u 13:45\nŠef diplomatije Evropske unije Žozep Borelj pozvao je na hitan prekid nasilja i jednostranih poteza na severu KiM.\n13.10.2021 u 08:10\nLjUBLjANA- U Evropskoj uniji je 75 odsto punoletnih građana vakcinisano, saopštila je danas evropska komesarka za zdravlje Stela Kirijakidis. Ministri zdravlja zemalja Evropske unije danas su se na neformalnom zasedanju u Sloveniji informisali o pravljenju zdravstvene unije u EU-u, kako bi blok odgovorio na buduće zdravstvene izazove. Evropska strategija nabave vakcina i imunizacije omogućila je „uspeh bez presedana”, pri čemu su ključni bili saradnja članica i pokazana solidarnost, kazala je Kirijakidis, prenosi Tanjug. Uspeh se, po njenim rečima, pokazao u tome što je do sada u EU imunizovano 75 odsto odraslih osoba. „Međutim, potreban nam je i veći procenat vakcinisanih i to svuda. To je bila moja glavna poruka”, dodala je. Kako bi se postiglo da se strategija


Staša Bajac pobednica Hartefaktovog konkursa | Heartefact\nNa ovogodišnji Hartefaktov konkurs za savremeni angažovani dramski tekst pristigle su drame iz Hrvatske, Crne Gore, Bosne i Hercegovine i Sribije. Stručni žiri je, kroz tri kruga selekcije, izdvojio pet najboljih tekstova među kojima je i pobednički.\nStaša Bajac i drama „Ovaj će biti drugačiji“ pobedinca je petog Hartefaktovog regionalnog Konkursa za najbolji savremeni angažovani celovečernji dramski tekst. Ovu odluku doneo je žiri u sastavu: pozorišni reditelj Nebojša Bradić, koji je i predsednik žirija, dramska autorka Biljana Srbljanović i pozorišni reditelj Andraš Urban.\nUz pobedničku dramu, u užoj selekciji žirija su i drame „Ljudožderka ili kako sam ubila svoju porodicu“ Lejle Kalamujić, „Dnevna doza mazohizma“, Dine Vukelić, „Kuća“ Benjamina Hasića i „Da li bi htela da se još ponekad nađemo: igrokaz o silovanju“ Ane Isaković i Ramiza Huremagića.\n„Postdramska bajka „Ovaj će biti drugačiji“ suočava dnevne snove mladih žena sa istinom noćne more. U svetu spektakla, prihvaćenih modela potrošnje i poželjnog ponašanja, maštanje o idealnom muškarcu sudara se sa mačizmom, mizoginijom, vulgarnim seksom i nasiljem. Posledice su gubitak iluzija i nasilje koje mlada žena čini kao odgovor na nasilje koje trpi. Ironični, povremeno cinično duhoviti, pogled na snove koji imaju probleme. “, navodi se u saopštenju žirija.\nOvo je bio peti Hartefaktov konkurs za savremeni angažovani dramski tekst, podržan od strane Ministarstva kulture i informisanja republike Srbije. Konkurs za najbolji savremeni angažovani dramski tekst promoviše angažovanu umetnost i odgovorno pisanje za pozorište, kao i talentovane dramske pisce iz zemalja regiona – Hrvatske, Bosne i Hercegovine, Crne Gore i Srbije.\nNa ovogodišnji konkurs pristigle su stilski i tematski raznovrsne drame, koje su svojim visokim umetničkim domet stavile žiri pred veliki izazov. Hartefakt će ove drame objaviti i promovisati sa ciljem da podstakne pozorišta i nezavisne trupe da stvore prostor za mlade autore.


- Snimili smo situaciju na terenu u tim naseljenim mestima i znali smo da su sistemi u devastiranom stanju, amortizovani, međutim, pošto je na sednici Skupštine opštine tako odlučeno, morali smo to da odradimo. Prvih šest meseci bilo je najteže, ali smo uspeli da dokažemo da vršimo servis na adekvatnom nivou, što se između ostalog odrazilo na procenat naplate za naše usluge koji je u početku bio ispod 10 posto, a dostigli smo da je naplata u Bačkom Petrovom Selu i u Bačkom Gradištu oko 60 posto, što smatram uspehom u tom delu. Nastojimo da unapredimo te sisteme prvo u kvantitativnom smislu, da bude bolji pritisak, da ima dovoljne količine vode, a onda i u kvalitativnom smislu, da voda sa slavina potrošača bude higijenski ispravna, shodno mogućnostima koja su dosta ograničena jer ne raspolažemo finansijskim sredstvima za tu namenu. To je proces koji ne može od danas do sutra da se realizuje, ali sam ubeđen da dobrim odnosom i sticanjem poverenja potrošača i u tim naseljenim mestima možemo ostvariti dobru saradnju i ići napred. Tokom 2010. godine izvršena je rekonstrukcija vodovodne mreže u Bečeju u Hajduk Veljkovoj ulici, od ulice Petefi Šandora do železničke pruge, u dužini od 760 metara, postavljeno je sedam novih šahtova i tri hidranta. Sredstva za realizaciju ovih radova čija je ukupna vrednost 4,6 miliona dinara, obezbeđena su iz Fonda za kapitalna ulaganja Vojvodine, a izvođač radova bila je firma „Panakva“ iz Novog Sada. Na konkursu za dodelu bespovratnih sredstava za finansiranje objekata za snabdevanje naselja i industrije vodom, od Pokrajinskog sekretarijata za poljoprivredu, vodoprivredu i šumarstvo odobreno je 2.400.000 dinara i urađena je sanacija hidromašinske opreme u delu ulice Vladimira Nazora u Bečeju i sanacija hidromašinske opreme u Bačkom Petrovom Selu. Što se tiče projekata, smatramo da imamo dobru viziju, znamo našu misiju i shodno tome nastojimo da unapredimo sistem. Međutim, želeo bih da se osvrnem na jedan projekat na kojem smo dosta radili, ali nismo mnogo napredovali, to je „Orio“ program, projekat holandske vlade. Celokupna investicija je 4 miliona evra, holandska vlada trebala bi da obezbedi 35 posto sredstava, lokalna samouprava bi trebala da učestvuje sa 15 posto, vodili smo razgovor sa nadležnima u Fondu za kapitalna ulaganja koji bi trebao da obezbedi 30 posto učešća od ukupne investicije i 20 posto sredstava bi trebalo obezbediti iz komercijalnih kredita. Tu praktično treba samo osigurati finansijsku konstrukciju, jer holandska vlada to traži da možemo započeti program. Reč je o sanaciji glavne crpne stanice i prečistača otpadnih voda, i izgradnji nedostajuće kanalizacione mreže. To bi za Bečej bilo izuzetno važno, ne samo sa ekološkog, već i drugih aspekata. Znamo da Mali rit pliva u slučajevima kad su velike padavine, a sanacijom glavne crpne stanice i prečistača bi došlo do znatnog unapređenja postojećeg stanja.\nKada je reč o atmosferskoj kanalizaciji, direktor Vodokana-la je ukazao na potrebu prilagođavanja situaciji koja nastaje verovatno zbog globalne promene klime, a ogleda se u učestalim i obilnim padavinama koje sa sobom nose određene probleme.\n- Mi smo svaki put intervenisali kad je bilo potrebno, međutim, ne raspolažemo sa adekvatnom opremom za takve uslove, gde je na primer potrebna pumpa kapaciteta od 100 litara u sekundi, a mi imamo dve pumpe kapaciteta od 5 litara u sekundi i onda ta intervencija nije efikasna koliko bi trebala. U narednom periodu bismo trebali da se opremimo, tako da ove intervencije budu ne samo blagovremene, već i efikasne. Pored toga treba znati da u ovakvim situacijama faktor vremena igra značajnu ulogu, odnosno za odvođenje vode treba najmanje 3-4 sata. Mogu da razumem građane koji trpe u tim situacijama, međutim, i oni treba da znaju da sistem ima određena tehnička ograničenja u uslovima ekstremnih padavina. Smatram da smo i taj deo posla, što se tiče atmosferske kanalizacije, obavili na nivou. Intervenisali smo i na osnovu peticije građana i na osnovu zapisnika komunalne i saobraćajne inspekcije. Sanacije smo radili u ulici Tančić Mihalja i 11. novembra, gde smo izgradili slivnike i očistili kanalizaciju od mulja, radili smo na sanaciji klizišta na kosini kanala u ulici Jug Bogdana; čišćenje otvorene atmosferske kanalizacije u ulici Tančić Mihalja i Hajduk Veljka do ulice Bagremove; sanaciju atmosferske kanalizacije na uglu ulica Ivana Perišića i Predraga Hadnađeva i na Šištaku.\nS obzirom na to da JP Vodokanal poseduje odgovarajuću opremu za čišćenje kanalizacije, direktor ovog preduzeća je naglasio da se, pored interventnog delovanja, radilo i preventivno čišćenje kanalizacije otpadnih voda, pogotovo na kritičnim mestima, što je rezultiralo smanjenim brojem zagušenja. Ono što je ostalo neurađeno i čime nije zadovoljan je što ni ove godine, kao ni prethodne četiri, nisu bušeni novi bunari, iako je u planovima predviđeno bušenje bar jednog bunara godišnje, a taj će problem pre ili kasnije doći do izražaja.\n- Radimo fizičko-hemijsko--hidrauličnu revitalizaciju i zahvaljujući tome održavamo kapacitet postojećih bunara, ali ovaj proces nije moguć u nedogled. Iz Fonda za kapitalna ulaganja odobreno je 52 miliona dinara. Taj novac je namenjen bušenju dva bunara u Bečeju, jednog u Bačkom Gradištu, a u Bačkom Petrovom Selu bismo povezali dva već izbušena bunara u sistem. Na taj način bi u svim ovim mestima došlo do poboljšanja vodosnabdevanja, više u kvantitativnom nego u kvalitativnom smislu, ali bi u Petrovom Selu bila bela voda u pitanju, koja može da se hloriše i bakteriološki da se poboljša. Sa realizacijom bismo počeli naredne godine, vremenski to dosta dugo traje pošto moramo raspisati javnu nabavku, mi ili Fond, i praktično kroz javne nabavke da realizujemo ove poslove. Moram napomenuti i to da već u aprilu možemo očekivati naglo otopljenje, te bismo morali da sprovodimo restrikcije u vodosnabdevanju, jer zaista ne raspolažemo potrebnim količinama vode da zadovoljimo povećane potrebe kada su visoke temperature.\nŠto se planova u 2011. godini tiče, Galus kaže da su oni ambiciozni, a sredstva za njihovu realizaciju će pokušati da obezbede iz domaćih i inostranih fondova.\n- Pokušavamo da pronađemo modus da neke projekte zajednički realizujemo sa susednim zemljama. Već smo pokušali sa Mađarskom i Hrvatskom, i nismo odustali od toga. Imamo viziju o tome da bi trebalo izgraditi sistem regionalnog vodovoda, a to podrazumeva povezivanje Bečeja, Bačkog Gradišta, Bačkog Petrovog Sela i možda jednu od susednih opština. Po nama, najbolje bi bilo da je to Novi Bečej, jer oni imaju sirove vode koje se izuzetno skupo prečišćavaju, a mi imamo rezervne kapacitete u fabrici vode. Grad sada troši oko 100 litara u sekundi, a mi imamo kapacitet 260 litara u sekundi i shodno tome bismo pokrenuli taj proces. Snimili smo situaciju što se tiče vodozahvatnog polja, da vidimo koliko imamo na raspolaganju sirove vode u narednih 20 godina i preko matematičkog modela smo dokazali da možemo da obezbedimo i do 300 litara vode u sekundi. Sad bi trebalo da se napravi strateško opredeljenje, odnosno da se dve opštine usaglase u tome da žele da investiraju u regionalni vodovod. To bi bio veliki iskorak u saradnji dve opštine. Pored toga, moramo obezbediti bar jedno servisno vozilo da bismo zadovoljili sve potrebe, s obzirom na to da ćemo preuzeti vodosnabdevanje i ostalih naseljenih mesta u opštini Bečej. Nedostaje nam jedna cisterna za pražnjenje septičkih jama i nastojaćemo da za to obezbedimo sredstva iz nekih fondova ili na drugi način, da možemo da preuzmemo ingerenciju u svim delovima poslovanja. U skladu sa novim zakonskim propisima i u cilju unapređenja naših usluga, na opštinskom nivou su izmenjene odluke o snabdevanju vodom i o javnoj kanalizaciji otpadnih voda i prateći pravilnici, a u toku je izrada nedostajuće odluke o atmosferskoj kanalizaciji. Mislim da smo se, što se tiče menadžmenta Vodokanala, zalagali i da ćemo to činiti i u budućnosti, kako bi naše usluge bile na maksimalno mogućem nivou u sadašnjim okolnostima - objašnjava Žolt Galus, direktor Vodokanala.\nViše iz ove kategorije « Direktor Direkcije za izgradnju Zvonimir Stankov: Usvajanje i izrada planova detaljne regulacije\tGradski muzej: Izložba fotografija i promocija monografije »


Dženaza-namaz za žrtve terorističkih napada u Turskoj - Medžlis Islamske zajednice Bijeljina\nDženaza-namaz za žrtve terorističkih napada u Turskoj\n20. Februara 2016. 20. Februara 2016.\nDanas će se nakon džuma-namaza u svim džamijama koje su u nadležnosti Rijaseta Islamske zajednice u Bosni i Hercegovini klanjati dženaza-namaz u odsustvu za žrtve terorističkih napada koji su se u srijedu i četvrtak desili u Turskoj.\nU centralnim džamijama namaz će predvoditi muftije.\nDženaza-namaz u odsustvu će biti obavljena kako bi se i na ovaj način iskazala solidarnost s porodicama žrtava terorističkih napada i turskim narodom.\nPodsjećamo, na vozila koja su prevozila osoblje Oružanih snaga Turske u večernjim satima u srijedu je izveden teroristički napad u trenutku dok su čekali na semaforu na raskrsnici koja se nalazi na bulevaru Inonu, u centru Ankare. Prema zvaničnim podacima, u napadu je poginulo 28, a ranjena 61 osoba. Među poginulima je 27 pripadnika turskih snaga sigurnosti i jedan civil.\nU napadu terorističke organizacije PKK na vojno vozilo, u četvrtak ujutro, na putu između turskih gradova Diyarbakir i Bingol, najmanje šest vojnika je poginulo, a jedan je teško ranjen.


The Witcher 3: Wild Hunt na Steamu zaradio preko 50 miliona dolara za manje od dve godine • Gejming PRO magazine\nBroj igara koji nekoliko godina nakon izlaska nastavlja da beleži ogromnu popularnost kod publike je izuzetno mali, a na toj skromnoj listi se nalazi The Witcher 3, koji i u 2020. godini nastavlja da se prodaje odlično.\nPoljska kompanija CD Projekt je sada objavila fantastične rezultate prodaje ove igre vezane isključivo za Steam platformu, i bez uzimanja u obzir prodaju na konzolama. Objavljeno je da je Witcher 3 od oktobra 2018. godine, pa sve do sada na Valveovoj platformi ostvario zaradu od neverovatnih 50 miliona američkih dolara.\nOvaj rezultat ima još jedan povoljan benefit za developere, pošto sa tom zaradom dobijaju specijalnu povlasticu od kompanije Valve, koja se ogleda u prikupljanju 80% profita od prodaje, dok mnoge druge igre svojim developerima donose 70%.\nThe Witcher 3 je tokom svih ovih godina beležio stabilnu prodaju i popularnost, ali najveći doprinost u nedavnom uspehu nesumnjivo ima Netflixova serija The Witcher. Efekti serije su se videli odmah na početku, u vidu skoka broja konkurentnih igrača na Steamu, a nedavno je objavljeno i da je prodaja porasla za čak 554% procenaza u decembru.\nThe Witcher 3 će definitivno nastaviti da se odlično prodaje i u narednim godinama, a tome pomaže i potvrda druge sezone serije na Netflixu, koja donosi brojna pojačanja, a možda čak i Marka Hamila, zvezdu Star Wars filmova.


Kovačević: Saradnja sa NATO prihvatljiva, ali bez članstva\nNaslovna/Politika/Kovačević: Saradnja sa NATO prihvatljiva, ali bez članstva\nSNSD nema ništa protiv da postoji saradnja BiH sa NATO i da se dogovara na godišnjem nivou, ali da u bilo kojoj vrsti sporazuma o tome mora jasno biti naznačeno da to ne podrazumijeva MAP, niti put za članstvo u NATO, rekao je portparol SNSD-a Radovan Kovačević.\n“To je SNSD-ov prijedlog i način na koji je saradnja sa NATO prihvatljiva. Podrazumijeva da saradnja sa NATO bude na onom nivou na kojem trenutno sa NATO sarađuje Srbija i to je nešto sa čim nemamo problem”, rekao je Kovačević.\nKovačević kaže da, u tom smislu, SNSD ostaje privržen Rezoluciji o vojnoj neutralnosti koju je donijela Narodna skupština Republike Srpske.\n“BiH već sarađuje sa NATO na nivou IPAP-a, s tim što taj sporazum ističe u decembru ove godine. Naš stav je poznat, mi nemamo ništa protiv saradnje sa NATO, ali smatramo da ta saradnja ne treba da ide u pravcu da mi postanemo član NATO”, rekao je Kovačević za N1 televiziju.\nPrema njegovim riječima, o tim pitanjima se dosad već govorilo, ali ne i o konkretnim rješenjima”.\n“Postojeća saradnja sa NATO-om može da bude produžena i dogovarana na godišnjem nivou, ali to ne može biti članstvo u NATO-u”, ponovio je Kovačević.\nOn je naglasio da će o ovom pitanju vjerovatno biti govora na narednom sastanku lidera stranaka koje bi trebale činiti vlast na nivou BiH.\n“Ne mogu konkretno da govorim, vjerovatno bi u toku sljedeće sedmice trebao da bude novi sastanak Bakira Izetbegovića, Dragana Čovića i Milorada Dodika. Pretpostavljam da će se na tom sastanku vjerovatno razgovarati o ovoj temi”, rekao je Kovačević.\nBiH Narodna skupština NATO saradnja sastanak SNSD sporazum Srbija SRNA žena\nSDS poslavila Petrovdan, krsnu slavu i 28. godišnjicu osnivanja stranke (FOTO)\nTadić: DNS će dobiti više nego dvocifren broj poslanika (?!) (VIDEO)\nSNSD i HDZ BiH spremni da već sutra formiraju vlast, Dodik pozivao i ostale\nDodik: SNSD-u pripada mjesto predsjedavajućeg SM i tri ministarska mjesta (FOTO)\nPrevencija važna u liječenju očnih bolesti\nOd danas nova cijena ulaznica za Winter Fresh Wave!\nVišković: Dužnost svih da obezbijede bolje uslove za rad rudara


Nagrađivani nezavisni filmovi koji pretenduju na Oskare\nNjujorški krug filmskih kritičara proglasio je “Lady Bird” najboljim filmom godine, a za najbolju glumicu Siršu Ronan. Ona tumači mladu junakinju u drami o odrastanju koja je prije nekoliko dana postala najbolje ocijenjeni film u istoriji sajta Rotten Tomatoes, unisono hvaljen od strane 170 kritičara! Ocjene pomenutih njujorških kritičara indikativne su za nominacije za Oskara, a najčešće nagrađuju nezavisne filmove kako bi članovima Američke akademije ukazali na kvalitetne filmove na koje bi trebalo da obrate pažnju prilikom odlučivanja o nominacijama za prestižne nagrade. Ronanova je već dva puta bila nominovana za Oskara, za filmove “Pokajanje” i “Bruklin” i skoro da je izvjesno da će tako biti i ovog puta, iako je konkurencija veoma jaka.\nZa najbolju sporednu mušku ulogu mogao bi da bude nominovan Vilijem Defo, čija je upečatljiva gluma u drugom dugometražnom filmu reditelja Šona Bejkera već osvojila žirije, uljučujući Njujorčane koji su Bejkera, poznatog po filmu “Mandarina” (Tangerine) kojim se probio 2015. godine, izglasali za najboljeg režisera uopšte, ne samo u okviru nezavisne filmske produkcije. “Projekat Florida” možete pogledati na bis u Beogradu, u sklopu upravo završenog Festivala autorskog filma, ali i u Budvi gdje će biti prikazan 10. decembra kao dio izabranog programa sa pomenutog festivala autorskih ostvarenja, među kojima su i "Fokstrot" i "Bez ljubavi", izraelski i ruski kandidati za Oskara, ali samo u kategoriji najbolji strani film.\nTreći nezavisni film koji pretenduje na sporedne glumačke nagrade, možda i na Oskara za adaptirani scenario potpisnika Džejmsa Ajvorija, jeste (najblaže rečeno) odlično ocijenjena homoerotična romansa “Zovi me svojim imenom” u režiji renomiranog italijanskog režisera Luke Gvadanjina. Naime, mladi glumac Timoti Šalame dobio je izvrsne kritike za ulogu u tom filmu koju američki Nacionalni odbor za filmsku kritiku smatra “glumačkim otkrovenjem”. Isti odbor kritičara odlučio je da Gretu Gervig, poznatu glumicu koja je odlučila da stane iza kamere, nazove najboljim režiserom odnosno režiserkom godine, čime su šanse da “Lady Bird” bude nominovan u nekoliko ključnih kategorija za najprestižniju filmsku nagradu takođe povećane. Nije nemoguće ni da neko od direktora fotografije potonja dva filma bude nominovan, iako je konkurencija izrazito jaka i u toj oskarovskoj kategoriji, ali i “Florida projekat” i “Zovi me svojim imenom” vizuelno su prepoznatljivi, čak impresivni filmovi, u šta se možete uvjeriti već na prvi pogled.


I Republička inspekcija za zaštitu životne sredine stopirala radove na izgradnji male hidroelektrane u Rakiti | Insajder\nI Republička inspekcija za zaštitu životne sredine stopirala radove na izgradnji male hidroelektrane u Rakiti\nNakon što je opštinska Građevinska inspekcija stopirala radove na izgradnji male hidroelektrane u selu Rakita, isto je učinila i Republička inspekcija za zaštitu životne sredine, koja će podneti i prijavu protiv investitora, pišu Južne vesti. Investitor i u ovom slučaju najavljuje žalbu.\nKako navodi portal Južne vesti, prilikom obilaska radova na postavljanju cevovoda za MHE, republički inspektori su utvrdili da je od 300 do 350 metara cevovoda postavljeno u okviru prirodnog korita za velike vode, što je u suprotnosti sa rešenjem Zavoda za zaštitu prirode koje je investitor dobio 12. septembra prošle godine. Naime, uslovima koje je investitor dobio od Zavoda piše da nije dozvoljeno ukopavanje i uklanjanje vegetacije u okviru prirodnih korita za veliku vodu, kao i njihovo postavljanje iznad Rakitske reke i njenih pritoka.\nPošto se investitor nije držao ovih uslova, inspektori su doneli rešenje o zabrani izvođenja radova, a postavljene cevi će morati da izvadi. Istovremeno, protiv investitora će biti podneta i odgovarajuća prijava, pišu Južne vesti.\nPrema oceni investitora Gorana Belića, zabrana je paušalna, jer se, kako se navodi, ne zna po kojim kriterijumima je doneta.\nGrađevinska inspekcija takođe je stopirala radove na postavljanju cevovoda jer je pronašla niz nedostataka prilikom izgradnje.\nOdluka građevinskog inspektora da zabrani radove na izgradnji MHE u selu Rakita usledila je nakon nedavnog paljenja kamp prikolice koja je služila kao magacin u blizini gradilišta vodozahvata za mini-hidroelektranu. Osim objekta, izgorela je gradilišna dokumentacija, a predstavnici izvođača radova su za to okrivili meštane. Policija još nije utvrdila uzrok požara.\nIpak, svi ovi događaji nisu naveli odbornike vladajuće koalicije lokalne Skupštine u Babušnici da raspravljaju o stanju u selu.


"Oskar kvaliteta 2019." niškoj kompaniji "Resor"\nPočetak/Ekonomija/„Oskar kvaliteta 2019.“ niškoj kompaniji „Resor“\n„Oskar kvaliteta 2019.“ niškoj kompaniji „Resor“\nVioleta Milićević 21. novembra 2019.\nKompanija „Resor“ iz Gadžinog Hana ovogodišnji je dobitnik „Oskara kvaliteta“, priznanja koje se dodeljuju u okviru 28. Foruma kvaliteta i poslovne izvrsnosti, a kojim se obeležava Svetski dan kvaliteta i Evropska nedelja kvaliteta.\nOva niška firma ponela je titulu šampion izvrsnosti u 2019. godini u kategoriji realnog sektora. Osim Resora, u isto kategoriji priznanje je dobila i Opšta bolnica „Medigrup“ iz Novog Beograda i „Beohemija“ iz Beograda.\n„Nagrada prija, ali i obavezuje da se i u budućem periodu radi što kvalitetnije i bolje. Trudićemo se da i nadalje budemo konkurentni na tržištu, a to možemo samo ako nastavimo ovakvim tempom, odnosno da pratimo trendove i usavršavamo naše proizvode“, istako je Branislav Mihajlović generalni direktor „Resora“, kompanije koja svoje proizvode već uveliko izvozi u zemljama Evropske unije.\nPriznanja je dolelila Fondacija za kulturu kvaliteta i poslovnu izvrsnost, u saradnji sa Privrednom komorom Srbije i pod pokroviteljstvom Ministarstva privrede. Nacionalna nagrada za poslovnu izvrsnost dodeljuje se po 25. put, ove godine u tri kategorije – realni sektor, javni sektor i organizacije van teritorije Republike Srbije.\nSpecijalna bolnica za rehabilitaciju „Banja Кoviljača“ aposlutni je pobednik u kategoriji javnog sektora, dok su nagrade za izvrsnost u istoj kategoriji dobili Veterinarski specijalistički institut „Jagodina“ i beogradski Aerodrom „Nikola Tesla“. U trećoj kategoriji, organizacija van teritorije Srbije, titula šampion izvrsnosti je pripala kompaniji „13. Jul plantaže“ iz Podgorice i preduzeću „Jordan kastings“ iz opštine Gradačac iz BiH.\nAleksandar Starčević, pomoćnik ministra privrede u Sektoru za kvalitet i bezbednost proizvoda, rekao je da se korišćenjem novih standarda, koji su usklađeni sa evropskim, omogućava konkurentnost naših preduzeća na svetskom tržištu i njihov izlazak van granica zemlje.\nКroz prikazivanje najboljih primera dobrog poslovanja u praksi, i drugim kompanijama u Srbiji pokazuje se gde one mogu da usmere svoje investicije i strateške odluke kako bi se unapredio poslovni ambijent u zemlji, rekao je Dušan Stokić, rukovodilac Centra za životnu sredinu, tehničke propise, kvalitet i društvenu odgovornost u PКS.\nMiloš Jelić, predsednik Stručnog saveta Fondacije za kulturu kvalitet i izvrsnost kaže da tržište, kako globalno tako i domaće, postaje sve jače, posebno kada je reč o konkurenciji, što od kompanija zahteva visoke međunarodne standarde u poslovanju.\nFondacija za kulturu kvaliteta i poslovnu izvrsnost Ministarstvo privrede Oskar kvaliteta Privredna komora Srbije resor\nPKS: Dozvole kompanijama za noćni rad zaposlenih izdaje isključivo Ministarstvo privrede\nDejan Dimitrijević među najuspešnijima u oblasti privrede\nItalijanske firme u Srbiji zapošljavaju između 25 i 30.000 ljudi\nNiš konačno dobija novu streljanu


IslamBosna » Teslić: Sve više siromašnih i napuštenih ljudi\nPrema njegovim riječima, iako su davanja skromna, još se servisiraju sve potrebe, ali su sa stalnim povećanjem broja korisnika teškoće neizbježne.\n“Jedan od problema jeste to što svakodnevno sve veći broj lica ostaje bez ičije brige i zaštite, posebno stari i iznemogli čije su materijalne mogućnosti loše, a nemaju bližih srodnika. Značajan je i broj duševno oboljelih prema kojima se primjenjuje najskuplji vid socijalne zaštite, smještaj u druge ustanove, što iziskuje velika izdvajanja”, tvrdi Markočević.\nOn kaže da ograničene finansije i nizak nivo osnovnih prava socijalne zaštite onemogućavaju adekvatan odgovor na potrebe potencijalnih korisnika ne samo u Tesliću, već i šire, što je razlog za sve veći broj siromašnih ljudi.\nOpština Teslić izdvojila je u prošloj godini iz budžeta 1.500.000 KM Centru za socijalni rad, a u ovoj godini za potrebe ove ustanove planiran je 1.657.445 KM, od čega 1.200.000 KM za grantove socijalne pomoći, a preostali dio za plate i druge obaveze prema stalno zaposlenim, kao i troškove funcionisanja ove ustanove.\nU teslićkoj lokalnoj upravi ističu da će i sa ovim iznosom teško biti zadovoljene sve potrebe, te naglašavaju da povećana socijalna davanja znatno umanjuju investicionu komponentu u budžetu opštine.


Zvezdin zalet pred Olimpijakos - Sport - Dnevni list Danas\nPočetna » Sport » Zvezdin zalet pred Olimpijakos\nVečiti rivali u različitim misijama u 20 kolu Superlige Srbije, Partizan vadi fleke\nCrvena zvezda i Spartak otvaraju 20. kolo Superlige zbog obaveza crveno-belih u Ligi šampiona.\n0Piše: O. N. 06. decembra 2019. 22.56\n– Utakmica sa Spartakom je prilika da pobedom napravimo lepu uvertiru pred odlučujući meč u Ligi šampiona sa Olimpijakosom. Voleo bih da vidim ispunjen stadion – kratak i eksplicitan je „mozak“ akcija branioca titule i nedodirljivog lidera tekućeg prvenstva Marko Marin, od čije inspiracije i slobode kretanja će u dobroj meri zavisiti epilog gostovanja u Atini, gde timu iz LJutice Bogdana sledeće srede treba makar remi da bi se na proleće prestrojio u Ligu Evrope.\nSa ili bez trenera Vladana Milojevića, jer se već neko vreme spekuliše da će već na zimu napustiti klub kom je doneo dva vezana učešća u LŠ i jednu sezonu u LE, mada je alfa i omega crveno-belih Zvezdan Terzić inkognito, preko medija, demantovao takvu mogućnost, uz uveravanja da će mladi stručnjak ostati na istoj adresi do leta i završetka ugovorene saradnje.\nVečiti rival kluba sa „Rajka Mitića“, Partizan, već nastupa u LE ali protiv Astane u četvrtak može samo časno da siđe sa međunarodne scene. Na stadionu Rada bi mogao i morao mnogo više, mada niko živi više ne može da predvidi kada i gde će „parni valjak“ da trokira. U domaćoj ligi to radi toliko često da već kaska 11 koraka za Zvezdom i nema gotovo nikakve šanse da prekine dvogodišnju šampionsku dominaciju komšija.\nTrener Savo Milošević dobio je u medijima podršku za dalji rad, ali ne bi bilo iznenađenje ako u slučaju kiksa na Banjici ispuni sopstveno obećanje od prošle nedelje i sam napusti Humsku, gde je za nešto više od šest meseci doneo Kup trofej i povratak u LE, a Partizanov fudbal učinio ofanzivnijim i gledljivijim nego u vreme njegovih prethodnika.\nPrečeste oscilacije crno-belih zato koriste preporođena Vojvodina i trećeplasirani Čukarički, pred kojima su veliki izazovi. Novosađani u ravničarskom derbiju sa visoko kotiranim TSC-om iz Bačke Topole, a Beograđani sa Proleterom, mada novosadski tim već neko vreme niže poraze. U oba slučaja kao gostujući timovi.\nU isto vreme, probuđeni Voždovac će probati da iznenadi Javor u Ivanjici, niški Radnički iskoristi prednost domaćeg terena protiv Mladosti i vrati se na pravi kolosek, Napredak u duelu sa fenjerašem Mačvom potvrdi nedavni trijumf nad Partizanom, a Radnik u svojoj Surdulici prekine lošu seriju i dođe glave Inđiji.\nCrvena zvezda – Spartak 15.30\nJavor – Voždovac 15.00\nNapredak – Mačva 15.00\nProleter – Čukarički 15.00\nRadnički (N) – Mladost 15.00\nRadnik – Inđija 15.00\nTSC – Vojvodina 15.00\nTabela: Crvena zvezda 49, Vojvodina 42, Čukarički 40, Partizan 38, TSC 33, Voždovac 32, Radnički (N) 28, Spartak 28, Mladost 25, Napredak 21, Javor Ivanjica 20, Radnik 16, Proleter 16, Inđija 14, Rad 11, Mačva 8.


Optimum sveska Elite A5 meki povez čista cena, cene Srbija, prodaja Beograd Novi Sad Niš\nOptimum sveska Elite A5 meki povez čista cene\nTrenutno nemamo slike za Optimum sveska Elite A5 meki povez čista\nEPonuda nije internet prodavnica već Vam omogućava da brzo i lako nađete Optimum sveska Elite A5 meki povez čista po najjeftinijoj ceni. Naš cilj je da kupci budu što bolje informisani o ponudi Optimum sveska Elite A5 meki povez čista na tržištu Srbije. Vrlo lako nalazite željeni proizvod za kategoriju Sveske za školu cene, ne morate da lutate od sajta do sajta za Optimum Sveske za školu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Optimum sveska Elite A5 meki povez čista sa PRODAVCEM. EPonuda ne može da garantuje potpunu tačnost specifikacije i slika za Optimum sveska Elite A5 meki povez čista. Pre kupovine, podatke za Optimum sveska Elite A5 meki povez čista proverite na sajtu PROIZVOĐAČA.


BMW počeo proizvoditi novu generaciju Serije 1 - Klix.ba\nTreća generacija BMW počeo proizvoditi novu generaciju Serije 1\n8.7.2019. u 14:54\nBMW novu generaciju Serije 1 proizvodi u tvornici u Leipzigu, a od novembra će je proizvoditi i u Regensburgu.\nS proizvodnih traka tvornice u Leipzigu sišao je prvi primjerak nove generacije BMW-ove Serije 1 (F40) s kojom je tradicionalni pogon preko zadnje osovine ovaj put zamijenjen pogonom preko prednje osovine.\nNova Serija 1 premijerno je predstavljena krajem maja, a BMW će svog predstavnika u C segmentu proizvoditi u tvornici u kojoj već proizvode sedam svojih modela i svaki dan naprave 1.000 automobila.\nČast da bude prvi proizvedeni automobil iz nove Serije 1 pripala je plavom modelu 118i koji je opremljen nekolicinom opcionih paketa i bit će isporučen kupcu u Italiji. Pored proizvodnje u Leipzigu, BMW će Seriju 1 od novembra proizvoditi i u tvornici u Regensburgu.\nNa vrhu ponude nasljednika druge generacije Serije 1 (koja je od marta 2012. godine proizvedena u 424.111 primjeraka) bit će verzija M135i xDrive (306 KS), a u Minhenu su nedavno izjavili da zbog neisplativosti projekta nemaju namjeru praviti čistokrvnu M(1) verziju s kojom bi imali adekvatan odgovor na Mercedes-AMG A45/A45 S.


Parlamentarna grupa Levica poslala je seriju pitanja vladi u vezi sa zločinima, saznanjima nemačkih službi o tome, odnosu Berlina prema Hašimu Tačiju i drugim rukovodiocima Kosova, kao i Specijalnom sudu za zločine OVK u Hagu.\nU odgovorima u koje je "Dojče vele" imao uvid kaže se da "nemačka vlada podržava i pomaže rad kosovskog Specijalnog tužilaštva za ratne zločine".\n"Pridajemo veliki značaj Specijalnom tužilaštvu koje se bavi zločinima OVK. Iz perspektive Savezne vlade, rasvetljavanje ratnih zločina i povreda ljudskih prava ima centralnu ulogu u okviru procesa pomirenja", piše u odgovoru nemačke vlade na upit Levice.\nDodaje se da "korupcija i organizovani kriminal i dalje predstavljaju centralne izazove za politiku i ekonomiju Republike Kosovo".\nPoslanike Levice je zanimalo da li su nemačke vlasti prećutno pristajale na saradnju sa kosovskim liderima poput Hašima Tačija, koji su tek dvadeset godina od rata optuženi za ratne zločine. Iz Berlina odvraćaju da su, posle izbora na Kosovu 2001, sarađivali sa izabranim predstavnicima, ali uvek naglašavali značaj razjašnjavanja ratnih zločina, piše "Dojče vele".\nU odgovoru vlade navodi se da je podržavan i rad Haškog tribunala i Specijalnog suda i tužilaštva za Kosovo kojem se pomaže "finansijski i u okviru pravne pomoći", i naglašava da je "savezna vlada poslala troje zaposlenih u kosovsko Specijalno veće i kancelariju specijalnog tužioca."\nMeđutim, prema rečima Sevim Dagdelen, poslanice nemačke Levice, koja je postavila upit, godinama su "ignorisane i zataškavane" optužbe protiv Hašima Tačija i njegovih "mafijaških struktura".\nNa to je vlada odgovorila da “Nemačka pozdravlja podizanje optužnice protiv Hašima Tačija, Kadrija Veseljija i drugih, jer, kako se naglašava, "pomirenje može da funkcioniše samo ako svi ratni zločini budu kažnjeni“.\nDagdelen se u pitanjima poziva na saznanja specijalnog izvestioca Saveta Evrope Dika Martija, bivše tužiteljke Haškog tribunala Karle del Ponte, ali i nemačke obaveštajne službe BND, koja je još 2005. povezivala kosovske lidere sa organizovanim kriminalom. Taj izveštaj je u celosti procurio kroz objave "Vikiliksa".\n- Nemačka vlada snosi deo odgovornosti što su teška krivična dela na Kosovu do danas ostala nekažnjena i što korupcija još cveta - rekla je Dagdelen za „Dojče vele“.\nInteresantno je da na nekoliko pitanja Levice odgovori nisu objavljeni jer su klasifikovani kao tajna i obuhvataju saznanja nemačkih službi. Recimo, među takvima je i odgovor na pitanje da li Berlin ima saznanja da su ljudi iz ŠIK (tajne policije OVK odgovorne za likvidaciju političkih protivnika) i danas u obaveštajnim vrhovima Kosova? I da li su kosovske tajne službe na meti imale i Unmik, Euleks ili Kfor kako bi podrile istrage protiv Tačija i drugih osumnjičenih za zločine?\n- Komandanti OVK su dvoreni kao saveznici u protivpravnom ratu NATO 1999. i podržavani na putu ka najvišim funkcijama u politici i tajnim službama. Nije čudo da nemačka vlada svoje mračne kosovske veze drži pod oznakom tajnosti - komentarisala je poslanica Sevim Dagdelen.\nAmerikanci se nisu konsultovali sa EU o Vašingtonskom sporazumu\nPojedina pitanja odnose se na aktuelne pregovore Beograda i Prištine, a nemačka vlada je otkrila da su predstavnici EU i SAD učestalo razgovarali o pregovaračkom procesu, ali da EU nije konsultovana o sadržaju takozvanog Vašingtonskog sporazuma, koji su kod Donalda Trampa u Beloj kući potpisali predsednik Aleksandar Vučić i kosovski premijer Avdulah Hoti.\n- Predstavnici američke administracije su povremeno za medije signalizirali otvorenost za svako rešenje oko kojeg bi se saglasile dve strane, ali i pojašnjavali da SAD ne rade u pravcu promene granica - dodaje se u odgovoru Berlina.


Objavljeno sreda, 20 februar 2019 15:12\nRenovirane prostorije Omladinskog kluba u Beranama danas su svečano otvorene. Prostorije se nalaze u objektu Stadiona malih sportova, a svečano su ih otvorili Nikola Janović - ministar sporta i Dragoslav Šćekić - predsjednik Opštine Berane.\nKako je nagalašeno, realizacija pomenutog projekta predstavlja vrlo značajnu aktivnost jer će rekonstruisane prostorije Omladinskog kluba postati mjesto za okupljanje, druženje i aktivizam mladih.\nIzražavajući zadovoljstvo realizacijom projekta, ministar Janović je istakao da je u vladinom i fokusu Ministarstva kojim rukovodi, razvoj omladine sa sjevera države, dodajući da će novi zakon omogućiti još veću podršku države mladima i njihovom društvenom razvoju na sjeveru Crne Gore.\nPovodom realizacije projekta, predsjednik Šćekić je izrazio zadovoljstvo što će taj objekat biti u funkciji mladih, dodajući da je to značajno za opštinu jer, kako je kazao, stvaraju se uslovi za aktivizam mladih u beranskoj opštini.


Media trening za lokalne funkcionere i zaposlene u javnim ustanovama - Užice Oglasna Tabla\nMedia trening za lokalne funkcionere i zaposlene u javnim ustanovama\n11 фебруара, 2019 0276\nPožega – Pravila ponašanja, interakcija sa medijima i komunikacija sa strankama, samo\nsu neke od tema media treninga koji je održan u Požegi. Polaznici su bili članovi lokalnih samouprava iz desetak gradova i opština sa područja cele Srbije.\nReč je o trodnevnoj obuci predstavnika gradskih i opštinskih uprava ali i javnih preduzeća lokalnih samouprava u oblasti odnosa sa javnošću, kako sa građanstvom tako i u kontaktima sa medijima.\n“Cilj organizatora je bio da članovima lokalnih samouprava približimo predstavnicima lokalne samouprave obraćanje u medijima ali i bilo kom građaninu i stanovniku kako bi na najadekvatniji način predstavili stav i ideju pojedinca bez obzira na kojoj funkciji se nalazi. Na ovakvim radionicama svima njima se približava veština komunikacije kako bi njome ovladali”, kazala je Ana Šerović.\nA da bi to osetili na najbolji način, poslužila su teoretska predavanja, ali najviše praktične vežbe sa iskusnim stručnjacima iz oblasti medija. Zbog toga polaznici nisu krili zadovoljstvo što su učestvovali na jednoj ovakvoj, nesvakidašnjoj obuci.\n“Javni nastup je nešto bez čega uspešni ljudi ne mogu, on ima svoja pravila koji svi moramo da naučimo da bi došli do tog stadijuma da javno nastupamo. Upravo ta pravila ovde učimo od ljudi koji su kompetentni da nam to dočaraju i pokažu kako to zapravo treba uraditi. Ovde su novinari, producenti sa Prve TV, RTS – a, O2 koji nam počev od gestikulacije rukama, pokreta, ponašanja govore kako se ponašati i šta reći”, kaže Milica Nikolić iz požeške opštinske uprave.\nNjena kolegenica iz Priboja Sanja Manović ističe da iz perspektive nekoga ko radi u lokalnoj samoupravi i bavi se odnosima sa javnošću, sarađuje sa medijima, ovakav seminar je od višestruke koristi.\n“U radu sa medijima, pogotovu sa novinarima koji imaju dosta znanja i za koje po nekada morate biti i prepredeni može dosta da se nauči. Uvek postoji nešto što ne znamo i to na ovakvim mestima možemo naučiti a biće nam svima od velike koristi”, ističe ona.\nOrganizatori media treninga kažu da su iskustva izuzetno pozitivna i da iz dana u dan, posebno među lokalnim funkcionerima i radnicima u lokalnim samouprava, sve više dolazi do spoznaje da su ovakva znanja i veštine potrebna, pa će ovakvi treninzi biti organizovani i u buduće.\nInače, svoje novinarsko i medijsko iskustvo sa učesnicima podelili su narodna poslanica Nataša Mihailović, novinar, spiker i urednik u RTS Vladimir Jelić, Nevena Madzarević- novinar, producent i urednik u O2 i TV Prva Nevena Madžarević i reditelj u RTS – u Ratko Radović.


PREMINUO GORAN PASKALJEVIĆ - Beograduživo.rs\nHome»INFO»Gradske vesti»PREMINUO GORAN PASKALJEVIĆ\nAutor NR InTeam /\t 26. септембра 2020. Gradske vesti, INFO\nPREMINUO GORAN PASKALJEVIĆ – Naš poznati reditelj i scenarista Goran Paskaljević preminuo je juče, 25. septembra u 74. godini, prenosi RTS.\nPaskaljević je diplomirao filmsku režiju na Praškoj akademiji, a napravio je preko 30 dokumentarnih i 13 igranih filmova. Režirao je mnoge dokumentarne filmove i TV drame za TV Beograd, a prvi dugometražni igrani film Čuvar plaže u zimskom periodu, snimio je 1976.\nDobitnik je mnogih prestižnih nagrada među kojima je Nagrada kritičara za najbolji evropski film 1998. za Bure baruta; Nagrada kritičara u San Sebastijanu 1990. za Vreme čuda. U novembru 2007. Paskaljević je odlikovan francuskim Ordenom umetnosti i književnosti. Časopis Varajeti svrstao ga je 2001. u pet najboljih režisera godine, pored Lasla Halstroma, Nila Džordana, Stivena Soderberga i Edvarda Janga.\nIzvor: RTS, Tanjug, Wikipedia\nPRETHODNA VESTTRI OPŠTINE DO NEDELJE BEZ VODE\nSledeća vest MRAK U PODNE – PLJUSAK SE SRUČIO NA GRAD (FOTO, VIDEO)


Protestovalo se i u Čikagu\nŠirom SAD u nedjelju su održavani protesti zbog izvršene uredbe Donalda Trumpa da se muslimanima iz sedam država islamskog svijeta zabrani ulazak u SAD.\nNekoliko hiljada ljudi blokiralo je u nedelju uveče centar Sijetla protestujući zbog odluke američkog predsednika.\nDemonstranti su imali transparente "Izbeglice nisu teroristi" i "Ponosan što sam imigrant".\nDemokratska senatorka Peti Marej posetila je aerodrom u Sijetlu gde je novinarima rekla da su dve osobe zadržane na granici puštene da uđu na američko tlo.\nI u drugim gradovima u SAD je bilo demonstracija zbog Trampovog ukaza, a u San Francisku su se hiljade ljudi okupile pod parolom "Tramp napolje, izbeglice unutra".\nTramp je u petak privremeno zabranio ulazak izbeglica iz Sirije u SAD, a tromesečna zabrana izdavanja američkih viza uvedena je za državljane Irana, Iraka, Libije, Somalije, Sudana i Jemena.\nNjegov ukaz je izazvao pometnju na aerodromima. Nekoliko američkih udruženja za zaštitu građanskih prava podnelo tužbu protiv Trampa.


Lokalne vesti - Utorak 20.10.2020 - 14:24\nFestival dobija na značaju čak i uz restrikcije FOTO: D. Ristić/OK Radio\nLokalna samouprava je maksimalno podržala održavanje festivala jer se radi o manifestaciji koja Vranje značajno pozicionira na kulturnoj mapi Srbije, istakla je zamenica gradonačelnika Zorica Jović.\n- Festival je opstao i u vremenu dok je vranjsko pozorište bilo sedam godina bez matične zgrade stradale u požaru i uspeo da čak održi kvalitet na visokom nivou - kazala je Jovićeva.\nVeoma smo srećni što organizujemo "Borine dane" u situaciji kada se mnoge kulturne manifestacije otkazuju ili skraćuju, navodi direktor Pozorišta "Bora Stanković" Nenad Jović.\n- Siguran sam da će u narednim danima Vranje biti centar kulturnog života regiona i čitave Srbije - naglasio je direktor.\nU selekciji Slobodana Savića, festival će otvoriti „Travnička hronika“ Srpskog narodnog pozorišta iz Novog Sada, rađena po tekstu Ive Andrića, u režiji Nikite Milivojevića.\nSledećeg dana na programu je “Seljačka opera” mađarskog pisca Bele Pintera, u postavci Atile Keresteša, nastala u koprodukciji Novosadskog pozorišta i Narodnog pozorišta iz Segedina.\nSledi “Kaligula” Albera Kamija, u režiji Snežane Trišić i u izvođenju ansambla Narodnog pozorišta iz Beograda.\nPoslednjeg festivalskog dana biće izvedena predstava Zvezdara teatra, “Pasivno pušenje”, po tekstu Nebojše Romčevića I u režiji Egona Savina.\nU okviru pratećeg programa 40. “Borinih pozorišnih dana“ planirana je izložba „Pozorište u fotografskoj umetnosti“ Sterijinog pozorja, promocija romana „Crna ptica“ Aleksandre Jovanović i dečija predstavu vranjskog pozorišta „Čarobnjak iz Oza“.\nGrad Vranje finansira festival sa dva miliona dinara, a 600.000 je obezbeđeno od Ministarstva kulture i sponzora.


Pavlović (Narodna stranka): Sednici o bezbednosti predsedava Vulin koji je promovisao Jovanjicu\nZamenik šefa odborničke grupe Narodne stranke u Skupštine Beograda Miloš Pavlović ocenio je danas da sednici Skupštine Beograda o bezbednosti ne može da "predsedava" ministar unutrašnjih poslova Aleksandar Vulin, "čovek koji je promovisao 'Jovanjicu' i ne može da dokaže poreklo imovine".\nNa konferenciji za novinare ispred Centra “Sava”, u kojem se održava sednica, Pavlović je naveo da je Beograd najnebezbednija prestonica u ovom delu Evrope sa više od 100 ubistava za devet godina i malim brojem rešenih ubistava.\n“Sada imamo situaciju da se vlast izmedju sebe svadja i pripisuju saradnju s klanom (uhapšenog Veljka Belivuka) koji su sami stvorili”, rekao je Pavlović.\nPredsednik Pravnog saveta Narodne stranke Vladmir Gajić izjavio je da sednici Skupštine grada o bezbednosti predsedava Vulin, koji je, kako je ocenio, “kontaminiran” u aferi “Jovanjica”.\nGovoreći o aferama “Krušik”, “Jovanjica” i “Prisluškivanje” (predsednika Srbije), Gajić je naveo da je to “jedan predmet”, jer ih vezuje učešće predstavnika vlasti.\nGajić, koji je advokat Aleksandra Obradovića, optuženog u slučaju “Krušik”, rekao je da je taj proces u stanju “hibernacije”.


Motorola prodaje prvi telefon sa Bluetooth funkcijama\nKompanija Motorola je ovih dana počela da isporučuje svoj prvi model mobilnih telefona sa integrisanom podrškom za protokol Bluetooth, standard za bežične komunikacije na malim razdaljinama. Naziv modela je Timeport 270c, cena – 350 dolara, a korišćenje Bluetooth funkcija će, za sada, biti moguće samo u devet američkih gradova koji su pokriveni CDMA komunikacionom mrežom kompanije Alltel – u Šarlotu, Litl Roku, Klivlandu, Feniksu, Tampi, Tusonu, Nju Orleansu, Reliju i Ričmondu, dok bi cela zemlja trebalo da bude pokrivena već za oko mesec i po dana.\nTelefon sâm, zapravo, ne sadrži hardverske elemente koji služe za ostvarivanje Bluetooth funkcionalnosti, već Motorola prodaje komplet u kom se nalazi i modul Bluetooth Smart Module, a kojim se zamenjuje standardni modul na poleđini telefona. U kompletu je još i PC kartica Bluetooth za prenosive računare koji nemaju ugrađenu podršku za ovaj protokol, kao i CD sa upravljačkim programima i softverom za povezivanje sa najčešće korišćenim organizerima ličnih podataka.\nMotorola najavljuje da će se uskoro pojaviti i Bluetooth slušalice koje će omogućavati korišćenje telefona bez upotrebe ruku. Cena će im biti oko 200 dolara, a biće kompatibilne sa svim Bluetooth telefonima.


Ankara spremna za isporuke S-400 - Sputnjik Srbija\nAnkara spremna za isporuke S-400\n10:10 17.05.2019 Preuzmite kraći link\n„Čim Rusija bude spremna da nam ih preda, mi ćemo prihvatiti. U svakom trenutku“, rekao je ministar na marginama sastanka Odbora ministara Saveta Evrope.\nNATO i Sjedinjene Američke Države snažno se protive rusko-turskoj saradnji na sistemima S-400 zbog navodne zabrinutosti i nemogućnosti integracije između ruskih protivraketnih sistema i sistema za protivvazdušnu odbranu NATO-a.\nU januaru je turski ministar Čavušoglu izjavio da je Ankara spremna da razmotri američki predlog za isporuku protivvazdušnog sistema „Patriot“, ali ne želi da odustane od sporazuma za sisteme S-400 sa Rusijom.\nRusija i Turska su potpisale ugovor o kreditu od 2,5 milijardi dolara za isporuku ukupno četiri baterije sistema S-400 u decembru 2017. Očekuje se da će prva serija protivvazdušnih sistema S-400 biti isporučena Ankari u julu 2019. godine.


Hrvatska ulazi u „vojni Šengen“\nHomeRegionHrvatska ulazi u „vojni Šengen“\n12/11/2017Redakcija BALKAN TVRegion, Vesti0\nZagrebački „Jutarnji list“ piše da je hrvatsko Ministarstvo odbrane još u septembru krenulo u prikupljanje podataka, pa su preko Ministarstva saobraćaja „za potrebe međunarodne vojne saradnje“ od svih upravnika auto-puteva u Hrvatskoj zatraženi podaci o dužini, širini mostova i vijadukta, kao i njihovom geografskom položaju i visini i širini tunela.\n„Jutarnji list“ navodi da bi mostovi i vijadukti „bez problema izdržali prolaz konvoja tenkova i drugih teških vojnih vozila“.\nObjekti bi mogli da podnesu opterećenje nekoliko tenkova „leopard“, od kojih je svaki težak 60 tona, ili nekoliko haubica PzH 2000.\nSaobraćajni stručnjaci takođe smatraju da bi teške vojne konvoje podnele i državne saobraćajnice u Hrvatskoj, dok je nosivost državnih puteva ipak pod znakom pitanja. Prebacivanje vojnih vozila dosad je uglavnom kroz Hrvatsku išlo železnicom, ali ovi podaci poslužće NATO-u da u budućnosti može prilikom prebacivanja vojnih snaga kopnom unutar Evrope da računa i na korišćenje putne mreže u Hrvatskoj.\nDrugi korak za realizaciju brže mobilnosti NATO snaga kroz Evropu je uspostavljanje „vojnog Šengena“. To je kolokvijalni naziv za ukidanje većine administrativnih barijera za prolazak vojnih snaga između članica NATO-a i Evropske unije.\nNakon što je taj model bez uvijanja zatražio komandant američkih snaga u Evropi, to isto je juče diplomatskim rečnikom zatražio i američki ministar odbrane Džejms Matis. Samo nekoliko sati nakon njegovog traženja, oglasila se visoka predstavnica Evropske unije za spoljne poslove i sigurnosnu politiku Federika Mogerini koja je u ime Evropske komisije najavila niz mera koje će ukloniti prepreke kretanju vojne opreme i osoblja širom EU i indirektno najavila uvođenje „vojnog Šengena“.\nPrema najavama, „vojni Šengen“ bi trebalo da bude rešen novim evropskim odbrambenim sporazumom. Sporazum bi sledeće nedelje trebalo da potpiše 20 članica Evropske unije, među kojima je i Hrvatska. Nosioci sprovođenja sporazuma su Nemačka i Francuska a, primera radi, Danska, Portugal i Malta još razmišljaju da li će mu se pridružiti.\nNa taj način Hrvatska bi mogla pre da uđe u vojni nego civilni Šengen, piše „Jutarnji“.\nSlovenački recept za srpsku fabriku budućnosti\nLinta: Necivilizacijska odluka o prekopavanju grobova


Novi Peugeot 308 TCR – Svijet automobila\nNovi Peugeot 308 TCR\nPeugeot je spreman da narednu sezonu TCR takmičenja započne sa svojim novim automobilom.\nU pitanju je evoluirani model 308 Racing Cup koji je baziran na modelu legalnom za javne puteve, 308 GTi.\nPredstavljen od strane sportskog odjeljenja francuskog brenda Peugeot, novi automobil, Peugeot 308 TCR, posjeduje bolju aerodinamiku, kojoj doprinose dijelovi kao što su prednji usisnik za vazduh, novi difuzor na zadnjem dijelu automobila kao i veliki spojler.\nBolje prijanjanje ovog automobila na podlogu omogućavaju pneumatici dimenzija 270/65 koji se nalaze oko felni veličine 18 inča. Na prednjim točkovima nalaze se kočioni diskovi sa hlađenjem veličine 378×34 milimetara, a dok zadnji diskovi imaju dimenzije 270×12 milimetara.\nBenzinski agregat zapremine 1,6 litara kod ovog automobila proizvodi 345 konjskih snaga i 420 Nm obrtnog momenta, a snaga se na točkove prenosi putem šestostepenog sekvencijalnog mjenjača, čije su papučice montirane iza volana.\nPočetna cijena ovog automobila iznosi 109.000 evra. A prvi automobili biti će dostavljeni svojim novim vlasnicima tokom aprila ove godine.\nOvaj model će u svakom slučaju predstavljati pravu konkurenciju na stazi automobilima kao što suna primjer Honda Civic Type R, Hyundai i30 N i Volkswagen Golf GTI.\nPROČITAJTE Mercedes, Audi i Lexus plaćaju milione dolara za Super Bowl\nPROČITAJTE Tko je Hrvat za upravljačem Ferrarija FXX-K, jurilice vrijedne 2,5 milijuna eura? (video)\nPROČITAJTE Postaju li BMW M5 i Audi RS6 identični automobili?\nŠest mitova o automobilima\nPSA Grupa u 2017. godini prodala čak 3,63 miliona vozila


Put koji znači život za Neum: Povezivanje sa Stocem počeće 2017, a završiti 2020. godine | Moja Hercegovina\nPočetna / Put koji znači život za Neum: Povezivanje sa Stocem počeće 2017, a završiti 2020. godine\nPut koji znači život za Neum: Povezivanje sa Stocem počeće 2017, a završiti 2020. godine\n29. Oktobra 2016. 15:21\nGradnja ceste koja će jedini bosanskohercegovački grad na moru povezati s unutrašnjošću zemlje trebala bi početi naredne godine, jer saobraćajnica do Stoca predstavlja put koji znači život za Neum. Turisti do Neuma najčešće idu preko Metkovića, jer se za više od 30 godina Neum Stocu približio za pet kilometara.\nIzCetsa Federacije Bosne i Hercegovine naredne godine najavljuju gradnju ove saobraćajnice čija procijenjena vrijednost iznosi 87 miliona KM.\n“Planirano je da se izgradnja ceste Stolac-Neum finansira kreditom Evropske investicijske banke i Svjetske banke (EIB i WB), a planirana sredstva za izvođenje radova i nadzor po dionicama izvodit će se u tri etape. Prva predstavlja završetak radova na dionici Kiševo – Broćanac i iznosi 6,61 miliona eura, potom izgradnja dionice Broćanac – Cerovica koja košta 21,46 miliona eura i na kraju izgradnja dionice Cerovica – Drenovac čija je vrijednost 12,79 miliona eura”, ističu za Klix.ba iz Cesta FBiH.\nProcijenjena vrijednost potrebnih sredstava za kompletiranje ceste od Stoca do Neuma iznosi 87 miliona KM, a sredstva za eksproprijaciju i ostale troškove će osigurati JP Ceste FBiH i Vlada FBiH.\nGradnja ceste počinje 2017., a završava 2020. godine\nS obzirom na to da je početkom godine Program modernizacije magistralnih cesta, kojim je obuhvaćen i nastavak izgradnje ceste Stolac-Neum, upućen nadležnim institucijama u daljnju proceduru usvajanja i odobravanja i budući da se procedura nije odvijala planiranom dinamikom, implementacija Programa je odgođena.\nUpravo zbog ovoga izvođač radova nije izabran, ističu iz Cesta FBiH, a u toku su pripreme tendera za izvođenje radova na dionici Stari Neum-Kiševo-Broćanac. Ukoliko se osiguraju sredstva za eksproprijaciju projekat bi mogao biti realiziran u roku od četiri godine, a početak radova se očekuje 2017. godine.\nPut od Stoca do Neuma za više od 30 godina iznosi 5,1 kilometar, a posljednja velika investicija za ovaj put s dvije trake bila je 1984. godine za vrijeme Olimpijade u Sarajevu , kada se iz pravca Neuma uradio jedan, a iz Stoca 15 kilometara.\nIz Općine Neum podsjećaju da je ova putna komunikacija trebala biti urađena još prije ulaska Hrvatske u Evropsku uniju (EU) te da je relacija koja će mnogo olakšati život građanima i turistima koji posjećuju Neum.\n“Neum se mora povezati sa unutrašnjosti zemlje, odnosno raditi na uspostavljanju putne komunikacije sa Sarajevom, Mostarom, Čapljinom, Stocem. Sadašnja saobraćajnica koja ide u tom pravcu nije u najboljem stanju i turisti je zaobilaze u širokom luku, a stanje na terenu se mora ubrzati“, naglašavaju iz Općine Neum.\nCesta Neum-Stolac predstavlja put koji znači život za Neum\nDirektor Turističke zajednice Hercegovačko-neretvanskog kantona Andrija Krešić za Klix.ba kaže da je Neum grad koji se bavi jedino turizmom, te da su stoga neophodne dobre i prohodne saobraćajnice.\n“Sadašnji uvjeti ne dozvoljavaju razvijanje Neuma. U Neum se može doći preko Metkovića, ali je riječ o izuzetno lošem putu preko kojeg bi također trebalo zabraniti saobraćanje. Put Neum-Stolac znači život za Neum, a prije nekoliko godina su napravili pet kilometara i na tome se stalo, a kada bi se spojilo sa Stocem to bi zaista bio preporod. Turistička zajednica HNK je radila anketu na području kantona, a građani i turisti su rekli da su im saobraćajnice i načina putovanja do turističkih mjesta kakvo je Neum jedini problem, a na prvom mjestu su istakli cestu Neum-Stolac”, kazao je Krešić.\nSada se do Neuma može preko Svitave što predstavlja opasan i nesiguran teren ili ulaskom u Hrvatsku i dolazak jedini bh. grad na moru, a mnogi građani smatraju da je Neum ulaskom Hrvatske u EU došao u određenu fazu zapostavljenosti.\nOznakeneum put stolac


JOŠ JEDAN PREOKRET: Tači otkazao put u Vašington, plaši se hapšenja | Borba Info\nHome/Fakti/JOŠ JEDAN PREOKRET: Tači otkazao put u Vašington, plaši se hapšenja\nJOŠ JEDAN PREOKRET: Tači otkazao put u Vašington, plaši se hapšenja\nKosovski predsednik Hašim Tači javio je specijalnom izaslaniku SAD za dijalog između Beograda i Prištine Ričardu Grenelu da neće doći na sastanak u Vašington.\nTači je trebalo da se u subotu, 27. juna u Vašingtonu sastane sa Grenelom i predsednikom Srbije Aleksandrom Vučićem.\n“Predsednik Kosova upravo nas je obavestio da je otkazao svoje putovanje u Vašington, D.C., posle najave Specijalnog tužilaštva. Poštujem njegovu odluku da ne prisustvuje raspravama dok se ne reše pravna pitanja tih navoda”, napisao je Grenel na Tviteru.\nOn je rekao i da se raduje razgovoru koje će u subotu voditi predsednik Srbije Aleksandar Vučić i kosovski premijer Avdulah Hoti.\nTači za optužnicu saznao u avionu prema Vašingtonu?\nKosovski predsednik Hašim Tači je na putu prema Vašingtonu, gde će se u subotu 27. juna održati nastavak dijaloga između Beograda i Prištine, javljaju mediji.\nPrema nekim medijima, Tači je o podizanju optužnice za ratne zločine saznao u vremenu kada se još nalazio u Prištini, dok prema drugim medijima on je već bio u avionu kada je Specijalno tužilaštvo objavilo saopštenje o podizanju optužnice protiv njega.\nDrugooptuženi predsednik Demokratske partije Kosova (DPK) Kadri Veselji je trenutno u sedištu stranke, zajedno sa najviši zvaničnicima stranke.\nNeki mediji najavljuju vanrednu konferenciju za medije zvaničnika DPK.\nSpecijalizovano tužilaštvo u Hagu danas je saopštilo da je Specijalizovanom većima Kosova podnelo na razmagtranje optužnicu u deset tačaka kojima se Hašim Tači, Kadri Veselji i druga lica terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje.\n“Žrtve krivičnih dela iz optužnice su stotine lica čiji je identitet poznat i među kojima su kosovski Albanci, Srbi, Romi i lica drugih nacionalnosti, kao i politički protivnici. Optužnica predstavlja isključivo optužbu. Ona je rezultat dugotrajnih istraga i odražava uverenje tužilaštva da može da dokaže van razumne sumnje sve optužbe sadržane u njoj. Sudija za prethodni postupak Specijalizovanih veća Kosova trenutno ispituje optužnicu kako bi odlučio da li da je potvrdi”, navodi se u saopštenju Specijalnog tužilaštva.\nKako se navodi u saopštenju iz Haga, “specijalizovani tužilac je smatrao nužnim da o optužbama izda javno saopštenje usled kontinuiranih pokušaja Tačija i Veseljija da ometaju i podrivaju rad Specijalizovanih veća”.\n“Tači i Veselji su, prema navodima, sproveli tajnu kampanju da bi se ukinuo zakon kojim su Specijalizovana veća osnovana kao sud, kao i da bi na drugi način opstruirali rad suda a sve sa ciljem da oni sami ne budu izvedeni pred lice pravde. Takvim postupcima Tači i Veselji su pokazali da su im lični interesi važniji od žrtava njihovih zločina, principa pravne države i celokupnog naroda Kosova”, piše u saopštenju.\n“Tači ne može u Vašington, moraće da podnese ostavku”\nU Prištini se na vest o podizanju optužnice protiv Hašima Tacija nižu reagovanja političkih analitičara, a ne pravnika.\nDizanje optužnice komentariše gotovo isključivo iz ugla posledica po dijalog, te planirani sastanak u Vašingtonu, 27. juna.\nTako politički analitičar Nedžemedin Spahiu kaže da, ako zaista bude podignuta optužnica protiv Tačija, on neće moći da ide na razgovore u Vašington 27. juna i moraće da podnese ostavku.\nOn je za Kosovo online rekao da optužnica protiv Tačija, Kadrija Veseljija i drugih ne može da ugroziti dijalog, niti će poljuljati “ugled Kosova”, jer, ističe, briselski dijalog i dijalog Beograda i Prištine nisu ugroženi, budući da je za dijalog odgovoran premijer privremenih kosovskih istitucija, a ne Tači.\nGlavni i odgovorni urednik prištinskog dnevnika Koha Ditore Agron Bajrami smatra da ovaj razvoj događaja menja celu situaciju i da ne zna da li je moguće imati normalan proces dijaloga.\n“Što se same optužnice tiče, teško je komentarisati dok ne vidimo šta ona u stvari sadrži”, rekao je Bajrami.\nPortparol Specijalnog tužilaštva u Hagu Kristofer Benet saopštio je ranije danas da je ovo tužilaštvo Specijalizovanim većima Kosova podnelo na ispitivanje optužnicu sa deset tačaka kojima se predsednik Kosova Hašim Tači i predsednik Demokratske partije Kosova Kadri Veselji i druga lica terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje.\nPrevious SRBI S KiM: Putin odbio Vučića, onaj ko izdaje Kosovo izdaće i Rusiju\nNext Američki LNG projekat gasne unije Poljske, Ukrajine i SAD protiv Rusije


Prvi humanitarni Krempita maraton u Beogradu\nIzvor: PR UKUSA BEOGRADA\nNajpopularniji beogradski gastro vodič ˝Ukus Beograda˝ (ukusbeograda.rs) poziva Vas da zajedno sa nama učestvujete u realizaciji i promociji prvog humanitarnog ˝Beogradskog krempita maratona˝! Ukus Beograda je internet portal koji je posvećen ugostiteljstvu i gastronomiji glavnog grada ali i promociji turističkih i društvenih sadržaja prestonice i drugih gradova u Srbiji. Za svoje aktivnosti dobili smo nagradu „TOP 5“ sajtova u kategoriji slobodnog vremena od uglednog magazina PC Press i učestvovali smo kao govornici i panelisti na svim relevantnim konferencijama na temu gastronomije i internet poslovanja u zemlji i regionu.\nOstvarili smo poverenje i interesovanje desetina hiljada pratilaca na društvenim mrežama, kao i najuspešnijih brendova i proizvođača hrane u zemlji.\nNaš ˝Krempita maraton˝ je jedinstvena akcija koju smo pokrenuli na samom početku rada sajta – u aprilu 2015. sa jednostavnom idejom koja je naišla na veliko interesovanje javnosti: na dan održavanja tradicionalnog i svetski čuvenog Beogradskog maratona, mi smo odlučili da se takmičimo u neuobičajenoj slatkoj disciplini - jedenju krempita!\nIzveštaj sa prvog izdanja našeg Krempita maratona - OVDE je izazvao toliko interesovanje da smo odlučili da poduhvat ponovimo i 2016. - OVDE sa još većim odjekom, a ove godine naša akcija dobija sasvim novu dimenziju.\nNapominjemo da će akcija biti propraćena na našem portalu i na nalozima na društvenim mrežama, kao i na nalozima partnera akcije. Ukoliko želite da saznate više o samoj akciji i upoznate se sa nama i predstavite nas svojoj publici, budite slobodni da nas kontakitrate!


Čuveni politikolog Pol Antonopoulos: Putine čuvaj se Erdogana … – DnevniZurnal\nby admin 26/09/2021, 17:32 1.1k Views\nU svom autorskom članku objavljenom na veb stranici informacionog portala InfoBrics, Antonopoulos je detaljno govorio o novom programu Ankare, koji je spremna da ponudi Moskvi, a takođe je objasnio i zašto bi Rusija trebalo da bude oprezna u pogledu saradnje sa Turskom.\nKolumnista InfoBrics-a takođe je ukazao na želju Turske da poboljša odnose sa Ruskom Federacijom usred sukoba sa Vašingtonom. Tako turski predsednik planira da pozove Moskvu da učestvuje u novoj međunarodnoj platformi koja će zemljama omogućiti zajednički odgovor na spoljne izazove i rešavanje geopolitičkih problema.\nDakle, InfoBrics je počeo da govori o izdaji, sećajući se skorašnjeg susreta Putina i Erdogana. Turske vlasti su već nekoliko puta pokazale Rusiji i drugim međunarodnim akterima svoju nestabilnost u svetskoj politici, zbog čega su zemlje bile na ivici međunarodnog sukoba. Ankara bi možda ponovo razmenila saradnju sa Moskvom za privilegije sa Zapada.


Xpress M2875ND Mono multifunkcijski štampač (28 ppm)\nSmanjite troškove štampanja ali pristanite samo na najbolje. Efikasan Samsung štampač serije Xpress M2875ND pruža brzinu koja vam je potrebna za veću produktivnost, bez kompromisa po pitanju kvaliteta. Štaviše, zahvaljujući štampanju putem mobilnih uređaja i softveru Easy Printer Manager, dizajn ovih štampača omogućava njihovo jednostavno korišćenje.\nNema više čekanja. Samsung multifunkcijski štampači serije Xpress M2875ND vrhunskih performansi brzo pružaju sjajne rezultate i smanjuju troškove\nInformacije o portovima Nemojte da čekate već štampajte brzo\nKoliko god da su zahtevne vaše potrebe profesionalnog štampanja, Samsung štampač serije Xpress M2875ND pružiće vam sjajne rezultate – brzo. Uštedite vreme tako što ćete štampati kompleksna dokumenta pri brzini od 28 stranica u minuti (str/min) zahvaljujući snažnom procesoru od 600 MHz i memoriji od 128 MB. Sa Cortex-A5 jezgrom procesora ovaj model je i do 25,6% brži od prethodnih modela, što ga čini jednim od najbržih štampača u svojoj klasi. To znači da vam pomaže da radite brže, da budete fleksibilniji i produktivniji.\nČak i kompleksne slike i manji tekst dati su u vidu dobre, detaljne štampe zahvaljujući kvalitetu efikasne štampe visoke rezolucije i do 4800 x 600 tpi.\nUživajte u jasnijem tekstu i živopisnijim slikama zahvaljujući poboljšanju ivica koje im daje daleko otmeniji i dobro definisani izgled.\nUnapredite fine linije i mali tekst\nZa razliku od nekih drugih štampača, Samsung štampač serije Xpress M2875ND obezbeđuje snimanje tankih linija i malog teksta tokom skeniranja ili kopiranja. De-Integrated Cavity Effect (De-ICE) tehnologija maksimalno povećava broj tekstova koji se beleži, pružajući štampanja i skeniranja visokog kvaliteta.\nNema više šablona sa polutonovima\nSa Samsung štampačem serije Xpress M2875ND možete ukloniti šablone sa polutonovima koji se nalaze na slikama i uživati u jasnim i uglađenim slikama koje su vam potrebne da biste postigli istinski profesionalne rezultate štampanja.\nŠta god da morate da odštampate, Samsung štampač serije Xpress M2875ND je u mogućnosti da to učini. Mali ali snažan štampač može da koristi opseg medija i do 220 grama po kvadratnom metru (gsm), uključujući i papir, nalepnice, razglednice, koverte i grafoskopske folije (OHP). Možete lako da izaberete neophodnu vrstu papira u višenamenskom ležištu, tako da je ono i praktično i fleksibilno.\nManja potrošnja energije i zaliha\nPomoću jednostavnog ekološkog upravljanja možete da uštedite i do 20% na toneru i papiru, kao i da smanjite korišćenje energije. Pomaže u smanjenju elemenata stranica koji koriste veliku količinu tonera, kao što su slike i podebljani fontovi ili osvetljeni tekst kako bi se smanjila potreba za tonerom. Možete da prikažete i uredite dokumente pre štampanja kako biste se uverili da je otisak u skladu sa vašim potrebama kada je reč o efikasnosti i kvalitetu. Eko simulator prikazuje procenu smanjenja emisije ugljen-dioksida, električne energije i papira pa i sami možete uočiti razliku.\nPomoću Samsung sistema izdvojenog tonera, kertridž sa tonerom i jedinica za obradu slike se pune zasebno. To znači da morate samo da kupite kertridž sa tonerom kada se isprazni pa su sveukupni troškovi rada štampača i troškovi po stranici manji. Instalcija je takođe jednostavna pa ćete provesti manje vremena u održavanju štampača a potrošićete i manje novca. Možete da izbalansirate budžet u skladu sa vašim potrebama štampe. Poboljšanje budžeta i stanja planete\nSmanjite troškove papira i tonera jednim pritiskom na Eco dugme. Dugme je optimizovano tako da jednim klikom na njega možete koristiti funkciju štampanja većeg broja stranica na jednom listu papira i funkciju dvostrane štampe, što vam omogućava da štampate više stranica jednog dokunenata na jednom listu papira i izostavite nepraktične prazne stranice. Pomoću režima za uštedu tonera možete i da smanjite korišćenje tonera i troškove štampe.\nNadgledajte štampač i jednostavno upravljajte njime\nPomoću alatke Samsung Easy Printer Manager korisnici mogu da regulišu status uređaja, podešavanja, porubinu zaliha i slanje faksova sa jedne lokacije. Ovu alatku za upravljanje karakteriše nadgledanje statusa i izveštavanje o greškama samog uređaja i zalihama. Ona takođe dopušta korisnicima da upravljaju podešavanjima uređaja sa udaljene lokacije. Napredne funkcije uključuju računanje posla pa kompanije mogu da prate upotrebu različitih projekata, kao i da nadgledaju evidenciju događaja i upozorenja. Ove funkcije pružaju jedinstveni interfejs za podešavanje Samsung uređaja za štampanje i aplikacija.\nOstavite dobar utisak sa sjajnim kvalitetom štampe\nSada je impresivna štampa profesionalnog izgleda dostupna svima. Samsung štampač serije Xpress M2875ND obezbeđuje oštre, jasne otiske koji će, zasigurno, ostaviti snažan utisak. Zahvaljujući efikasnoj rezoluciji od 4800 x 600 tpi i Rendering Engine for Clean Page (ReCP) tehnologiji možete da uživate u visokim perfrmansama i kvalitetu, bez potrebe za masivnim, velikim štampačem. Štaviše, funkcije za povećanje kvaliteta pružaju detaljnije, oštrije prikaze i jasniji tekst.\nSjajno kopiranje i jasno, živopisno skeniranje\nUz Samsung štampač serije Xpress M2875ND kopiranja i skeniranja vrhunskog kvaliteta su sada realnost. Sjajne performanse znače fin tekst i oštrije slike čime se pružaju vidljiviji tekst i živopisne, uglađene slike.\nDvostrana štampa ili štampanje na obe stranice lista papira (obostrano štampanje) pomaže vam da količinu papira i tonera svedete na minimum. Eko režim vam omogućava da se uverite da li se na svim dokumentima koristi dvostrana šampa pa možete da efikasnije iskoristite vaše zalihe i smanjite štetan uticaj na životnu sredinu.\nPovežite štampač sa velikim brojem različitih računara i drugim uređajima koji su povezani na jedan ruter. Ovakvim uređenjem možete da smanjite količinu novca koji trošite na uređaje za štapanje i potrošnju energije i da ipak budete produktivniji nego ikada pre.\nŠtampanje, Skeniranje, Kopiranje\n400 W (Štampanje) / 50 W (Mirovanje) / 1,1 W (Ušteda Energije)\nManje od 50 dBA (Štampanje) / Manje od 52 dBA (Kopiranje na skeneru) / Manje od 53 dBA (ADF Kopiranje) / Manje od 26 dBA (Mirovanje)\n401 x 362 x 367 mm (15,8 x 14,2 x 14,4 inča)\n11,3 kg (25 lbs)\nWindows 8 / 7 / Vista / XP / 2000 / 2008R2 / 2008 / 2003, Mac OS X 10,5 - 10,8, Razni Linux\nDo 28 kopija u minuti na formatu A4 (29 kopija u minuti na formatu Letter)\nKopiranje lične karte / Kopiranje 2 stranice po listu / Kopiranje 4 stranice po listu / Kopiranje sa uparivanjem / Automatsko uklapanje\n60 - 163 g/m² 16 - 43 lbs)\n120 listova licem okrenutim nadole, 1 list licem okrenutim nagore\nŠirina: 142 - 216 mm (5,6 - 8,5") / Dužina: 148 - 356 mm (5,8 - 14")\nUpravljački program za štampu Download\nVerzija : V3.13.12.05:232016.11.17\nVerzija : V1.06.00.082016.12.01\nVerzija : V3.xx.01.342016.04.28


O Vinariji Milijan Jelic\nPorodica Jelić vinsku priču započinje 2002. godine, između četiri reke i četiri planine, na mitskim obalama Panonskog mora u blizini Valjeva. Tu nastaje vino koje ona danas proizvodi, koristeći poslednja vinarska dostignuća današnjice, a neguje ga onako kako su to činili naši preci… duboko pod zemljom ispod pitomih brda na kojima se i rađa.\nNa obroncima valjevskih planina sa najlepšim ekspozicijama, na idealnoj nadmorskoj visini i u specifičnim mikroklimatskim uslovima, više nego odgovarajućim za uzgoj vinove loze, zasađeno je 20 hektara vinograda. U njima dominiraju sorte Morava, Chardonnay, Sauvignon blanc, Merlot, Pinot noir. Tamo gde su stotinama godina vinogradi bili ponos svakog dobrog domaćina i gde je u poslednjih nekoliko decenija ova tradicija prekinuta, počinje jedna nova era.\nOd samog pocetka, opredeljenje je da spojimo tradicionalne metode proizvodnje vina i savremenu opremu, sa ciljem da vino koje izadje iz naseg podruma ima izrazen karkter, bude autenticno i vec na prvi gutljaj prepoznatljivo.\nTamo gde prva kapljica vina uvek trazi drugu… U okviru vinarije nalazi se luksuzna degustaciona sala, koja je otvorena za posete kako pojedinaca, tako i organizovanih vinskih grupa iz Srbije i inostranstva.\nKod većih kompanija vrlo su popularni „team building“ vikend programi čiju kompletnu organizaciju realizuje osoblje vinarije. U zavisnosti od toga za šta je grupa raspoložena, moguća je profesionalna grupna degustacija četiri vrste vina, neobavezno uživanje u vinu i ambijentu, kao i ručak sa pogledom na vinograde i valjevske planine. U tom slučaju će se za hranu i poslugu pobrinuti osoblje restorana “Tre Merli“ koji je već osvojio srca velikog broja ljubitelja dobre hrane i vina.


RTS :: Poslanici konstatovali ostavku Vujovića\nPolitika Poslanici konstatovali ostavku Vujovića\nsreda, 16. maj 2018, 10:33 -> 17:38\nPoslanici su konstatovali ostavku Vujovića, koju je podneo 7. maja i na taj način mu je zvanično prestala funkcija.\nVujović je odlučio da se sa mesta ministra finansija povuče iz ličnih razloga.\nOn je u ostavci naveo da su četiri godine, koliko je dugo bio ministar, "sasvim dovoljne da se čovek pokaže na javnoj funkciji".\n"Mislim da je u uslovima demokratije četiri godine razuman rok da se čovek pokaže na javnoj funkciji i zato bih želeo da se iz porodičnih, ličnih i profesionalnih razloga povučem sa funkcije ministra finansija u Vladi", naveo je Vujović u pismu ostavke.\nPotpredsednica Vlade Srbije Zorana Mihajlović odbacila je tvrdnje poslanika SRS-a Vjerice Radete da će za izgradnju jeftinih stanova za pripadnike snaga bezbednosti biti potrebno više od 20 godina, navodeći da će samo u prve dve do dve i po godine biti izgrađeno više od 5.000 stanova.\nMihajlovićeva je u parlamentu, ne prvi put, polemisala sa poslanicima SRS-a, koji su je optužili da radi za interese SAD i Zapada.\n"Ako će država za dve godine izgraditi 1.578 stanova, znači da su potrebne 22 godine da svi koji žele reše stambeno pitanje pod uslovom da se niko ne zaposli. Pitanje je ko će uopšte živ dočekati", rekla je Radeta i dodala da ministarka pokušava da fascinira i "priča priče", ali da sada mora da odgovori na nekoliko pitanja.\n"Sve su to samo šarene laže. Ko može verovati Zorani Mihajlović? Njoj ne veruju ni kolege u Vladi zato što ona ne radi ništa u interesu države. Ona radi po nalozima i interesima američke vlade – od Polta do Skota, jel' tako, Zorana?", upitala je Radeta.\nMihajlović: Šta biste vi, radikali, bez mene...\nPredsedavajući Vladimir Marinković prekinuo je Radetu rekavši da neće dozvoliti da neko vređa ministarku, a Radeta mu je odgovorila da će se njemu lično izviniti "ako je uvređen zbog Skota".\n"Šta biste vi, radikali, bez mene, ko bi vas nervirao? Ne bi bilo zanimljivo dovoljno. Kako ono beše – 2,4 odsto u Beogradu (SRS), 19 puta manje od SNS-a. Tako misle građani Beograda", odgovorila je Mihajlovićeva i poručila da će vreme pokazati da li će stanova biti. Potom je dodala da će izgradnja početi već u avgustu.\n"Niste u pravu kada ste rekli da će Vlada za dve godine napraviti 1.500 stanova i da nam treba 20 godina zato što će se lokacije naknadno otvarati i mi ćemo za dve do dve i po godine završiti 5.200 stanova", rekla je ministarka.\nNavodeći da je Vlada Srbije, otkako je Aleksandar Vučić došao na njeno čelo, kao i otkako je predsednik Srbije, ostvarila brojne rezultate, Mihajlovićeva je istakla da je ponosna što je njen deo.\n"Izgrađeno je i pušteno blizu 200 kilometara auto-puteva, 160 kilometara pruga je rehabilitovano prošle godine. Ove godine će biti rehabilitovano 226 kilometara. Kakva god bila ta Zorana, evo, sedi u Vladi. Presrećna sam što sam deo Vlade koja ima takve rezultate", rekla je Mihajlovićeva.\nRadeta je odgovorila da Zorana Mihajlović ne nervira nju, niti bilo kog drugog radikala, ali da je "čula kako su se nervirali oni u trezoru kad su utvrdili da je potrošila 1,5 miliona dinara sa državne kartice".\nMihajlovićeva je istakla da nikada nije bila u tom kafiću, čije ni ime ne zna.\n"U životu tamo bila nisam, ali verujem da vi jeste, jer možda vi nešto kuvate, ali ja da priznam ne kuvam ni ovako ni onako, što možda nije lepo, ali šta da radim. Nemam vremena za kuvanje, ja radim", rekla je Mihajlovićeva.\nU raspravu se uključila poslanica SRS-a Nataša Jovanović, koja je pozvala predsedavajućeg da upozori ministarku da je ona "gost u Skupštini", ali da ne veruje da će zadugo "jer se uzdam u to da će Vučić i Brnabićeva poslušati ono što govorimo mesecima, da Zorana radi u interesu Zapada".\n"Pravi auto-puteve, to je slično", odgovorio joj je predsedavajući Marinković.\nŠef poslanika SNS-a Aleksandar Martinović pozvao je predsedavajućeg da stavi tačku na tu raspravu.\n"Vlada se uhvatila ukoštac sa sivom ekonomijom"\nMinistarka Mihajlović je rekla da će donošenjem izmena i dopuna Zakona o plovidbi i lukama na unutrašnjim vodama prvi put biti uređen rad šljunkara i peskara koje trenutno posluju nelegalno i nanose veliku štetu budžetu Srbije.\n"Problem nelegalnog pretovara šljunka i peska u vodnom saobraćaju deo je sive ekonomije. Tek se ova vlada uhvatila ukoštac sa ozbiljnim kriminalom koji tu postoji i pokušava da ovu oblast uredi", rekla je Mihajlovićeva.


SUDAN BEZ 650 MILIONA DOLARA STRANE POMOĆI NAKON PUČA | Hayat.ba\nFinansiranje uključuje 500 miliona dolara budžetske podrške od Svjetske banke i 150 miliona dolara od Međunarodnog monetarnog fonda, saopćio je Jibril Ibrahim, koji je imenovan u civilnu prelaznu vladu u februaru.\nStrana sredstva smatraju se ključnim u pomaganju Sudanu u izlasku iz višedecenijske izolacije i podršci u tranziciji ka demokratiji koja je počela sa svrgavanjem dugogodišnjeg autokrate Omara al-Bashira u 2019.\nPuč izveden 25. oktobra usporio je tu tranziciju. Sjedinjene Države stavile su “na čekanje” 700 miliona dolara ekonomske pomoći nakon puča a Svjetska banka, koja je obećala 52 milijarde dolara u grantovima, pauzirala je njihovu isporuku.\nNakon masovnih protesta, vojska je 21. novembra objavila sporazum o ponovnom postavljanju na vlast premijera Abdalle Hamdoka. On je dobio zdatak da formira vladu tehnokrata, ali se suočava s političkim protivljenjem sporazumu, prenosi Reuters.


Vi ste ovde: Početak KUTAK ZA RODITELJE Saradnja sa društvenom sredinom\nLokalna zajednica je grupa ljudi povezanih istim okruženjem, kulturološkim navikama i praktičnim interesima. Roditelj je deo lokalne zajednice, a on je prvi koji upućuje svoje dete u to kako da postane deo zajednice i kako se uključuje u društvo. Da bi dete uključivanje u društvenu sredinu prihvatilo sa radošću i da bi se osećalo bezbedno i sigurno potrebno je da ono prilikom prvog dolaska u predškolsku ustanovu uoči prijateljski odnos vaspitača sa njegovim roditeljem.\nPredškolska ustanova je mesto življenja predškolskog deteta, postoji da bi zadovoljila potrebe roditelja i dece, zatim ispunjava sve društvene potrebe i uslove, a sa ovim svojim značajem je centar lokalne zajednice. Ona i njeni programi imaju efekat na razvoj dece samo onda kada mu pružaju priliku da bude „svoje“, a to znači da može da menja, da se sam menja i da se razvija, a to Ustanova postiže programom koji uključuje roditelje i lokalno okruženje. Da bi predškolsko vaspitanje i obrazovanje predškolske dece preraslo u društveno vaspitanje, neophodno je da se predškolska ustanova poveže sa društvenom sredinom i da se otvori za širi uticaj društvene sredine.\nZa svaku radnu godinu planiramo dobro postavljenu i organizovanu saradnju. Ojačavanje i učvršćivanje već postojećih saradničkih odnosa sa raznim društvenim, javnim i privatnim institucijama, kako bismo omogućili deci da upoznaju razne sfere javnog života, što u velikoj meri određuje uspešnost ostvarivanja programa u celini.\nU skladu sa tim nastavićemo saradnju sa Mesnim zajednicima u svim naseljenim mestima, pospešićemo saradnju sa kancelarijom za mlade i učestvovati na raznim projektima.\nU okviru manifestacije „Dečija nedelja“ sarađivaćemo sa raznim društvenim strukturama (Dom kulture, Narodna biblioteka, Osnovne škole...)\nU cilju upoznavanja sa raznim zanimanjima i ustanovama, te unapređenju zdravlja i značaja očuvanja zdravlja, posetićemo Dom zdravlja, stomatološku ordinaciju, apoteke...\nTakođe ostvarićemo saradnju i sa Poštom, te Lovačkim udruženjem, upoznati DVD, posetiti Javno komunalno preduzeće, private prodavnice i zanatske radnje po naseljenim mestima, ali će se podjednako pridavati značaj upoznavanju dece sa seoskim domaćinstvom i ekonomskim dvorištima.\nU cilju kulturnog vaspitanja i obrazovanja deci će mo omogućiti posete muzejima, te prisustvo pozorišnim predstavama kao i izložbenim postavkama, organizovaćemo posetu Međunarodnom sajmu knjiga u Beogradu, a nastavićemo i ojačati saradnju sa fotografima, snimateljima kao i lokalnom televizijom i dr.


Članci poređani po datumu: četvrtak, 13 jun 2019\nPrevarant putem Fejsbuka prikupljao novac za lažno liječenje\nPotvrđena je optužnica Tužilaštva Distrikta Brčko BiH, kojom se Alenu Bećireviću (22) iz Tuzle na teret stavljaju krivična djela teške krađe i prevare.\nI ovog ljeta radno u OŠ "Sveti Sava" /VIDEO/\nZahvaljujući sredstvima Vlade RS u iznosu od 85.000 maraka u gradskoj Osnovnoj školi "Sveti Sava" u toku su infrastrukturni poslovi na uređenju objekta.\nSvečani prijem za učesnike "Kolonije dječijeg prijateljstva" /VIDEO/\nNa sastanku sa gradonačelnikom prisustvovali su vaspitači i rukovodioci predškolskih ustanova, iz naše zemlje ali i iz Srbije, Crne Gore, Makedonije i Hrvatske.\nSutra bez struje oko 3.000 potrošača u više bijeljinskih naselja\nU Bijeljini će sutra bez struje biti oko 3.000 potrošača koji se snabdijevaju sa dalekovoda "Donja Čađavica", "Obarska", "Crnjelovo" i "Donji Dragaljevac", saopšteno je iz preduzeća "Elektro-Bijeljina".\nBorka Tadić - Moderna personifikacija Helen Keler /VIDEO/\nU Narodnoj biblioteci "Filip Višnjić" u Bijeljini danas je odigrana multimedijalna predstava posvećena slijepoj i gluvonijemoj američkoj književnici Helen Keler, čija je personifikacija danas bila slijepa književnica, muzičarka i scenska umjetnica iz Banjaluke Borka Tadić.\nStevanović: Povećan priliv migranata /VIDEO/\nDirektor Policije Republike Srpske Darko Ćulum rekao je danas da se bezbjednosna situacija u Unsko-Sankom kantonu usložnjava, jer je povećan broj krivičnih djela, krađa, tuča, nasilničkog ponašanja, pokušaja ubistava. Policija Srpske će, ako treba angažovati i rezervni sastav za čuvanje granice, ali neće biti raspoređivanja policajaca iz Federacije ili pripadnika oružanih snaga BiH.\nOtvoren Međunarodni skup doktora veterine u Bijeljini /VIDEO/\nVeterinarska služba Republike Srpske danas radi u punom kapacitetu , a veterinari su u prethodnom periodu odoljeli svim izazovima pojave, kretanja ili širenja zaraznih bolesti, rekao je pomoćnik ministra poljoprivrede, šumarstva i vodoprivrede Republike Srpske za veterinarstvo Dragan Knežević, na 24. Međunarodnom naučnom skupu, Savjetovanje doktora veterinarske medicine Republike Srpske, koje je okupilo oko 500 učesnika.\nOsumnjičeni za ubistvo Slaviše Krunića u pritvoru /VIDEO/\nBenedi Đukanović, osumnjičen za ubistvo Slaviše Krunića, predao se sinoć sarajevskoj policiji, nakon čega su o tome obaviješteni pripadnici Policijske uprave Istočno Sarajevo, koji su ga identifikovali, a zatim je predat pod nazdor MUP-a Republike Srpske.\nMladen Krstajić više nije selektor fudbalske reprezentacije Srbije!\nFudbaleri Radnika su počeli pripreme za novu sezonu u Premijer ligi Bosne i Hercegovine i kvalifikacijama za Ligu Evrope.


Doktori u Tuzlanskom kantonu danas u štrajku – MAXImix Digital\nČlanovi Strukovnog sindikata doktora medicine i stomatologije Tuzlanskog kantona stupit će danas u štrajk u zdravstvenim ustanovama u kojima sudski nije zabranjen, zahtijevajući zaključenje kolektivnog ugovora kojim bi bili izjednačeni sa kolegama u drugim kantonima.\nIz Strukovnog sindikata su najavili da će u Univerzitetskom kliničkom centru /UKC/ i u Domu zdravlja Tuzla, u kojima je štrajk zabranjen odlukom Opštinskog suda Tuzla, biti organzovan polusatni štrajk upozorenja.\nU saopštenju podsjećaju da su ove dvije zdravstvene ustanove u roku od 24 sata sudskim putem isposlovale privremenu mjeru zabrane štrajka, te da se njihovi plakati po zdravstvenim ustanovama cijepaju i sklanjaju, a neljekarskom kadru daju instrukcije da pacijente naručuju kao da nema štrajka, čime ih dovode u neprijatan položaj.\nČlanovi ovog sindikata su naglasili da su pacijenti njihova svetinja i da će svima, kojima bude potrebna, pomoć biti pružena.\nLjekari su poručili da ne žele pristati na činjenicu da njihove kolege u Zenici, Travniku i drugim mjestima za isti posao dobiju veće plate od onih koje primaju ljekari UKC Tuzla.\n← U Banovićima damper pregazio rudnički džip, jedna osoba smrtno stradala\nŽena se htjela baciti s mosta visokog 55 metara: Policajci izveli nevjerovatan pothvat i spasili joj život →


UN optužila Siriju i Rusiju zbog granatiranja humanitarnog konvoja | Tacno.net\nUN optužila Siriju i Rusiju zbog granatiranja humanitarnog konvoja\nAutor 👤tačno.net 10.3.2018. u 08:47\nPutin pomilovao Pussy Riot i aktiviste Greenpeace\nU požaru u migrantskom kampu u Francuskoj desetak povređenih\nŠvedska: Mogućnost deportacije stranaca koji prose\nNa humanitarni konvoj upućen u enklavu istočna Guta je pucano, “uprkos garancijama bezbednosti koje su pružilo više aktera, uključujući i Rusku Federaciju”, izjavio je koordinator misije Ujedinjenih nacija (UN) u Siriji Ali el Zatari.\n“Pucnjava u blizini Doume u istočnoj Guti je ugrozila konvoj”, kazao je Zatari.\nOn je to izjavio nakon što je 13 kamiona Crvenog krsta i Crvenog polumeseca, koji su dopremali pomoć u opkoljnu enklavu koju kontrolišu pobunjenici, bilo ugroženo pucnjavom čim su prešli liniju razdvajanja usred ofanzive sirijskih vladinih trupa.\nNema izveštaja o ranjenima, a prema nezvaničnim informacijama, konvoj je napustio ovaj region nakon dostave pomoći 12 hiljada stanovnika Doume.\nU poslednje dve sedmice, sirijska armija, uz podršku artiljerije i avijacije, preuzela je kontrolu nad polovinom teritorije u istočnoj Guti koju su držali pobunjenici.\nSirijska Opservatorija za ljudska prava i organizacija “Lekari bez granica” procenjuju da je u ovim sukobima poginulo između 940 i hiljadu civila.\nSirija i njena saveznica Rusija tvrde da je cilj ofanzive da se spreče pobunjenici da granatiraju obližnji Damask i proteraju ekstremisti “Islamske države” iz istočne Gute.\nOvu vojnu kampanju su žestoko kritikovali UN, SAD i druge zemlje.\nUN su saopštile da u enklavi istočna Guta živi 400 hiljada stanovnika. Sirijski i ruski vojni zvaničnici tvrde da su otvorili bezbedne rute za povlačenje civila, ali procenjuje se da je mali broj, ako je iko i uspeo da se izvuče, javljaju svetske agencije.


Dodela sertifikata Nacionalne službe za zapošljavanje – Radio Galaxy – 89.3MHz\nDodelom sertifikata Nacionalne službe za zapošljavanje, uspešno je završena dvodnevna obuka „ Put do uspešnog preduzetnika “, u okviru programa samozapošljavanja lica sa evidencije Nacionalne službe, koja je, zajedno sa gradskom opštinom i organizator obuke.\nPredsednik Saveta za privredu, preduzetništvo i investicije GO Lazarevac, Bojan Veljković, rekao je za radio Galaxy da je na obuci bilo oko 50 lica, što dokazuje da naš grad ima ljude sa idejama, koji žele da pokrenu svoj biznis.Opština i Nacionalna služba već četiri godine odvajaju sredstva za ovaj projekat, s ciljem povećanja broja zaposlenih . Obuka im je omogućila da steknu znanja iz ekonomije i biznisa, a ovi sertifikati su jedan od uslova za konkurisanje za sredstva za samozapošljavanje. Opština je ove godine odvojila milion dinara za subvencionisanje samozapošljavanja, istakao je Veljković.\nNačelnica odeljenja za programe zapošljavanja i preduzetništvo , filijale za grad Beograd, Vesna Živković Kostić, istakla je da “ za obuku samozapošljavanja uvek postoji veliko interesovanje na nivou grada Beograda i da je ove godine prošlo više od 1100 nezaposlenih lica. Subvencija za samozapošljavanje je ove godine veća, iznosi 250.000 za nezaposlena lica, odnosno, 270.000 za osobe sa invaliditetom. Javni poziv za njihovu dodelu je otvoren 28.februara i traje do 28.aprila.Sva lica koja su prošla obuku u tom periodu mogu podneti zahtev sa biznis planom Nacionalnoj službi za zapošljavanje “.\nOve godine u službi očekuju otvaranje oko 400 preduzetničkih radnji na teritoriji grada Beograda.Bez obzira što je nezaposlenost na istorijskom minimumu, u Beogradu samo 6,7 posto, i dalje se izdvajaju značajna sredstva za unapredjenje rada poslodavaca i pružanje finansijske podrške nezaposlenima.\nLice koje dobije subvencije za pokretanje sopstvenog posla, sklapa sa službom ugovor koji ga obavezuje da obavlja planiranu delatnost i izmiruje sve svoje obaveze prema državi u narednih 12 meseci, a ako zaposli nova lica ostvaruje mogućnost da tri meseca nakon otvaranja svoje preuzetničke radnje ili preduzeća, dobija za svako novozaposleno lice , po 200.000 dinara, odnosno 250.000 za lice sa invaliditetom.\nNačelnica odeljenja za programe zapošljavanja najavila je, za radio Galaxy prezentaciju ostalih Javnih poziva i konkursa koji su u toku, za 13.mart u 12 časova u GO Lazarevac.To su Javni konkurs za sprovodjenje javnog rada, Javni poziv poslodavcima za dodelu subvencija za novootvorena radna mesta, kao i razni programi dodatnog obrazovanja i obuke i programi pružanja podrške za zapošljavanje osoba sa invaliditetom .


Đurđa i Ebi su bile deo prvog programa za mlade lidere centralne Evrope koji finansira Biro za obrazovna i kulturna pitanja američkog Stejt departmenta, a u okviru kojeg će i ove godine više od 60 mladih iz Srbije, Slovenije, Mađarske i Slovačke boraviti u Americi.\n„Tokom boravka u SAD, i posle, kada su američki đaci došli u Srbiju, razbijene su mnoge predrasude koje smo imali jedni o drugima, a naročito predrasude koje smo imali o vršnjacima Albancima, jer je u grupi bilo i učenika iz Preševa i Bujanovca“, kaže Đurđa Jevtić iz valjevske gimnazije.\nJasmina Lazović, koordinatorka programa iz Inicijative mladih za ljudska prava, objašnjava da učenici koji zadovoljavaju kriterijume, mogu da se prijave na apply@yihr.org do 13. januara.\n„Program organizuje Inicijativa mladih za ljudska prava, uz podršku američke ambasade u Srbiji i međunarodnog centra „Meridian” iz SAD. Učesnici moraju da budu drugi ili treći razred srednje škole, kako bi po povratku u Srbiju implementirali projekat koji je osmišljen u Americi. Dakle, nije nam cilj da odu najbolji đaci, već oni koji imaju svest o lokalnoj zajednici i ideje za rešavanje lokalnih problema“, rekla je Jasmina. Pravo učešća imaju srednjoškolci iz neuniverzitetskih centara – Šapca, Loznice, Valjeva, Preševa i Bujanovca.\n„Od učesnika se očekuje da žele da poboljšaju sredinu u kojoj žive i inspirišu druge da to učine, da su zainteresovani za međunarodnu politiku, da žele da upoznaju i razmene znanja i iskustva sa mladima iz drugih kultura. Oni će posetiti Vašington, Čikago, kao i jedan od gradova u Severnoj Karolini, Misuriju i Vermontu. Nakon toga, 16 mladih iz SAD u avgustu će boraviti u Srbiji i Mađarskoj, a program će biti završen seminarom u Beogradu za učesnike iz svih zemalja“, ističe Lazović.


Bečejski mozaik je izašao iz štampe sedamstoti put. Nekako se poklopilo da se to dogodi uoči predizborne ćutnje i parlamentarnih, pokrajinskih i lokalnih izbora, tako da zbog poštovanja pravila naši verni čitaoci svoj list će moći da čitaju već u četvrtak, a ne, kako su to navikli – petkom.\nRekonstrukcija puta u Bačkom Gradištu: Put do Bisernog ostrva zatvoren od 20. do 22. aprila\nZbog radova na rekonstrukciji i asfaltiranju, put od Bačkog Gradišta prema Bisernom ostrvu biće zatvoren za saobraćaj od srede od 7 časova do petka do 24 sata (20-22. april).\nTretiranje krpelja u opštini: Prvi tretman danas\nLokalna samouprava upravo je okončala postupak javne nabavke za tretiranje komaraca i krpelja na teritoriji opštine Bečej. Uništavanje larvi i odraslih jedinki komaraca, ali i krpelja na teritoriji bečejske opštine obavljaće beogradska firma „Eko dez“, koja je bila jedini ponuđač.\nU opštini Bečej 33.757 birača: U nedelju su izbori\nNa parlamentarnim pokrajinskim i lokalnim izborima u nedelju, 24. aprila, na teritoriji opštine Bečej pravo glasa ima 33.757 građana (zaključno s 8. aprilom), a za lokalne izbore u Bečeju biće štampano 33.858 glasačkih listića – broj glasača i još 101 rezervni listić. Glasačke listiće za lokalne izbore štampa Štamparija „Proleter“ iz Bečeja.\nBajkovita predizborna kampanja za manje i više gladne: Rakovi, SPS-vozilo, kupovina kupljenog PIK-a i druge lepe priče\nNeki još uvek ne znaju za šta i za koga će da glasaju u nedelju, a ima i onih koji nisu sigurni kada su izbori u Srbiji, recimo, onaj koji pominje 26. april (Babić, SNS). Drugi, pak, „nežno konstatuju“ da će penzioneri ostati bez penzije ako ne glasaju za onog za koga, prema mišljenju baršunastog pretiše (Krkobabić, penzioner valjda), treba da glasaju.\nSaopštenje iz lokalne samouprave: Slovačka „Sita” želi da investira u opštinu Bečej\nPredstavnici slovačke kom-panije „Sita“ potpisali su 18. aprila protokol o saradnji sa predsednikom opštine Bečej Vukom Radojevićem kojim se bliže definiše izgradnja kogenerativnog postrojenja elektrane, u funkciji agrarne delatnosti, navedeno je u saopštenju za medije koji je redakciji Bečejskog mozaika 18. aprila popodne poslao pomoćnik predsednika opštine Slobodan Malešev.\nPoseta pomoćnika ministra poljoprivrede Bečeju: Počinje realizacija pretpristupnih fondova\n„Pretpristupni fondovi koji počinju ove godine da se realizuju od strane Evropske unije će pomoći da poljoprivredne kompanije i poljoprivredni proizvođači kakvih ima u Bečeju, opstanu i nivelišu sve turbulencije koje se dešavaju“, rekao je pomoćnik ministra poljoprivrede Dragan Mirković prilikom posete Bečeju u okviru koje je upriličen obilazak gazdinstava i susret sa poljoprivrednim proizvođačima.


Borac - Stranica 2 od 24 - Ozonpress :: internet portal\nNekadašnji srpski fudbalski superligaši Borac iz Čačka i Bežanija se definitivno neće takmičiti sledeće sezone u Prvoj ligi Srbije. To je za Maxbet potvrdio predsednik Zajednice superligaša i prvoligaša, Dragomir Lazović, što znači da Borac posle 57 godina neće igrati savezni...\nLider Nove Srbije Velimir Ilić predložio je danas uvođenje samodoprinosa za Fudbalski klub Borac. Kako je rekao na konferenciji za štampu, to je jedini način da se klub izvuče iz ambisa u koji je došao zbog sukoba unutar dve struje u čačanskom SNS. Prema predlogu ove stranke,...\nŠanse za popravni nema. Utakmica je bila ili-ili za Čačane da se izbore za što bolju poziciju pred plej-aut, nakon podele bodova. Da nevolja bude veća – u ovaj, po svemu sudeći odlučujući duel, tim Vladimira Stanisavljevića nije ušao u punom sastavu, piše MO Sport. U duelu...\nBORBA za prvi trofej u sezoni, poznat kao “Žućkova levica” i ove godine, peti put za redom, održaće se u dvorani “Čair” od 14. do 17. februara. Žrebom je odlučeno da će prvog dana četvrtfinala odigrati ekipe FMP i Svetog Đorđa, odnosno Partizana i Novog Pazara. U petak je prvi na...\nU grad na Zapadnoj Moravi sutra stiže veliki rival košarkaša Borca još iz doba stare Jugoslavije, trostruki evropski šampion, ekipa Splita. Utakmica se igra u okviru 18. kola regionalne ABA2 lige od 18 časova. U taboru crveno belih nadaju se važnoj pobedi i pozivaju navijače da...\nPosle 37 proteklih dana i 11 odigranih utakmica u dve lige – ABA 2 i KLS, mogao bi se napraviti početni rezime Borčevih igara ove jeseni. Do pre neku godinu, kada je liga Srbije brojala 12 timova, cifra od 11 odigranih prvenstvenih mečeva značili bi i završetak prvog dela...\nBivši fudbaler i predsednik Sindikata profesionalnih fudbalera Nezavisnost Mirko Poledica objavio je u jednoj viber grupi da je pokušao da pomogne Fudbalskom klubu Borac dovođenjem sponzora iz Poljske ali da se povukao jer nije želeo da bude deo sistema u kome ljudi samo gledaju...